Буюк Британияда коронавируснинг янги тури тез тарқалмоқда | Qalampir.uz\nБуюк Британияда коронавируснинг янги тури тез тарқалмоқда\nОлам\t21 Декабрь 2020 09:35 7079\nКоронавируснинг янги тури сентябрь ойида Буюк Британияда пайдо бўлган бўлиши мумкин, аммо ноябрь ойининг ўрталарида фаол тарқалишни бошлаган. Бу ҳақда мамлакат соғлиқни сақлаш хизмати баёнотида айтилган.\n“Ушбу турдаги коронавирус сентябрь ойида пайдо бўлган ва ноябрь ойининг ўрталарига қадар уни жуда кам одам юқтирган. Вируснинг янги варианти билан касалланишнинг кўпайиши биринчи бўлиб ноябрь ойи охирида аниқланди, ўшанда Соғлиқни сақлаш хизмати Кент округидаги чекланишларга қарамай касалланиш даражаси пасаймаганини аниқлади. Кейинчалик биз коронавируснинг ушбу варианти Лондон ва Эссексда тез тарқалаётганини аниқладик” дейилади хабарда.\nКоронавируснинг янги тури тезроқ тарқалмоқда, аммо ҳозирча бу касалликнинг янада оғир кечишига олиб келиши ёки юқори ўлим билан боғлиқлиги тўғрисида ҳеч қандай далил йўқ, деб таъкидлади олимлар. Бундан ташқари, Pfizer’нинг коронавирусга қарши вакцинаси унга қарши қанчалик самарали экани ҳали маълум эмас. Буюк Британия ундан фойдаланишни декабрь ойи бошида маъқуллаганди.\nБуюк Британия Соғлиқни сақлаш вазирлиги 14 декабрь куни янги турдаги коронавирус аниқланганини эълон қилди. Англия бош санитария ходими Крис Уитти ушбу турдаги вирус одатдаги SARS-CoV-2 номли турига қараганда тезроқ тарқалишини айтди. Буюк Британия Бош вазири Борис Жонсоннинг сўзларига кўра, коронавируснинг янги генетик варианти 70 фоиз кўпроқ юқумли бўлиши мумкин.\n14 Июнь 09:43 58599\n15 Июнь 21:44 23245\n14 Июнь 12:53 20956\n13 Июнь 14:46 20261\n13 Июнь 15:51 19878


Иқбол Тангриберди. Сиз ҳаммадан яхши эдингиз (2007) - www.ziyouz.uz\nБош саҳифа МатбуотҲозирги давр матбуотиИқбол Тангриберди. Сиз ҳаммадан яхши эдингиз (2007)\n“Устоз”, “муаллим” деган улуғ номларни эшитганда етмиш икки томирим соғинчу ифтихордан алланечук титраб кетади. Бола тасаввуримизда абадий муҳрланиб қолган ўша мушфиқ, меҳрибону жонсарак муаллимамиз шунчаки бир ожиза эмас, балки мурғак шууримиз идрок эта олмайдиган илоҳий бир дунё билан биз – йигирма уч нафар етти ёшли гўдакларнинг ҳаёт-мамотимиз ўртасида гўё буюк воситачидек эди.\nКейинчалик синоатларга тўла, серғавғо ва айни чоғда мафтункор ҳаётнинг пасту баланд йўлларида турфа хил устозларни кўп ва хўп учратдик. Улардан қай бири бизга касбу ҳунарни ардоқламоқни, яна қайсилари кимёю жуғрофиядан сабоқ берди. Ҳаттоки синалмаган дўсту ғаним учраганда асқотадиган дипломатия деган илмни-да ўргатганлари ҳам бўлди. Ҳеч шубҳасиз дўсту ҳамкор орттирмоққа, қаттиқроқ йиқилганда ҳам йиғламасдан оёққа турмоқ ва вужуду кўнгилда пайдо бўлган ғурурлару жароҳатларни кишилардан пинҳон тутмоққа кейинги устозлардан олган сабоқларнинг анча-мунча асқотгани рост.\nБироқ, уларнинг ҳеч бири ҳам (минг бор узр) негадир, менинг назаримда ўша биринчи муаллимам, одмигина либос кийган, бир қадар қаттиққўлу айни дамда ғамхўр ва меҳрибон аёл каби ўчмас меҳр беролган эмас. Қайсидир таниқли адибнинг талқинида ўқиганим бор. Ёзувчи ўз муаллимини қуйидан баланд ва қақроқ ерларга ҳовуч-ҳовуч оби-ҳаёт узатаётган чархпалакка менгзайди. Бироз дағалроқ бўлса-да, ғоят ўринли қиёс эди бу! Дарҳақиқат чархпалак чўмичларидан новга тўкилган “сув” – шогирднинг чўлу саҳроларга тириклик муждасини етказмоқ учун ошиқар экан, ортига, яъни ўзини пастдан юксакка кўтариб олиб чиққан устозга – яъни “Чархпалак”ка қайрилиб назар ташлашга гоҳида ўзида рағбат тополмайди ҳам. Чархпалак азалий қисмат битигини бахт деб билган муаллим янглиғ вазмин айланиш асносида бемақсад ҳайқириб оқаётган асов дарё бағридан ўз чўмичига сиққанича сув олиб чиқиб яна баланддаги новга қуяверади. Янги жилға, янги ҳаёт йўли барпо этаверади. Бунинг учун жоннисору ҳокисор муаллим ҳеч кимдан мукофоту манфаат таъма қилмайди. Аслида унга мана шу заҳматли ишнинг ўзи ҳузур ҳаловат беради. Баъзи-баъзида ўзим гоҳо лаззат, гоҳо шону шараф деб билган касб-корнинг сурҳо-сурларидан ториққан кезларимда буюк шоиримизнинг ўтли, андуҳли сатрларида муҳрланган ўша “йиллар армони” дилимга санчиқ бўлиб ботаверади. Одам бўлиб ҳечқурса ўша муаллимамга ўн қатор ташаккур мактуби битмабман ҳам. Ўзига рўбарў келиб қолганимда эса саломлашиш, рўзғори, невараларининг соғлигини сўраш билан кифояланибман, холос. Бу норасолик ёки худбинликдан эмас. Эҳтимол салкам қирққа кириб ҳам ўша берган сабоқлари самарасини қаттиқ сўрайдиган одми ва интизомпарвар муаллимам олдида ўйинқароқ боладек довдираб қолишимдан бўлса керак. Тан олмоқ керакки, биз ўзбек фарзандлари меҳр-муҳаббат изҳорию такаллуфни урф-одати, турмуш тарзи ўзимизникига ўхшаш баъзи қардошларимиз каби қойилмақом қила олмаймиз. Балки бу соғинч, бу муҳаббат қалбимизда пинҳон яшайди. Балки ана шу “нўноқлигимиз” боис ҳам, мутаассиблар ҳатто илоҳий севги борасида ҳам бизлардан устунликка даъво қиладилар. Ана шундай ташбеҳу такаллуфда ношудлик сабаб, кўп ва хўп изҳорларим юрак қаърида қолиб кетган… Ҳарбий хизматда Евгений Биков деган ўрис ўртоғим бўлгич эди. Баталонимизда улфатчиликка, даврадошликка мойил турфа миллатли бўйинсалар кўп эди-ю, лекин ўша Женя лақабли ўрис йигити одамохунлиги билан алоҳида ажралиб турарди. Ҳар нарсага қизиқувчан Женяси тушмагур тўю маъракаларимиз, ҳатто мактабларимизда йигитлару қизлар муносабатигача сўраб-суриштирарди. Кейинчалик билсам, ўзидан икки ёш катта опаси беш йилча илгари ўзбек аскар йигити билан севишиб, аҳду паймон қилиб Хоразм томонларга келин бўлиб тушиб кетган экан. Иркутск вилоятида педбилим юртини тугатган ўша мовийкўз сулув келинчак қишлоқ мактабида ўзбек болаларига рус тилидан дарс бера бошлабди. Орадан бир ярим йил вақт ўтиб, ўзига мусофир келин қисматини раво кўрган қайсар қизларидан хабар олгани борган ота-онага аввало бегона жойларнинг ўта иссиқ иқлими ёқмабди. Қолаверса, дини, миллатию урф-одатлари ёт бўлган юртда эрка қизларини қолдиргилари келмай, уни ўзлари билан олиб кетмоқчи бўлибдилар. Бахтидан, касби-коридан ёлчиган ўрис қизи эса ота-онасига қатъий оҳангда: “Энди менинг оилам ҳам, элим ҳам, юртим ҳам шу ер, агар яна бир марта уйимга мана шундай совуқ таклиф билан келсаларинг сизлардан умрбод хафа бўламан!” дея жавоб қайтарибди. Калтаўй ота-она ўзларининг бачкана ғамхўрлигидан мулзам бўлиб қайтиб кетишибди. Женянинг туғишган опаси ҳақидаги содда ва жўн ҳикояси ҳайратомуз даражада таъсирчан эди.\n— Хўш, опангни мусофир юрт билан бунчалар қаттиқ боғлаган ришта нима ўзи? Ҳаётда бугун севишиб, қасамлар ичиб, эртага ҳеч нарса бўлмагандай ажралишиб кетаётганлар кам дейсанми?\nЕвгений жавоб ўрнида опасидан келган мактубдан ўзи белгилаб қўйган бир неча жумлани ўқиб берди: “Мени ўзбекларнинг ўз фарзандларини ўқитаётган оддий муаллимага азбаройи чуқур ихлос билан қарашлари лол қолдирди. Ҳатто мактабни битириб кетган собиқ ўқувчилару уларнинг ота-оналари ҳам тўй-ҳашамларда обдон ҳурмат-иззатингни жойига қўядилар. Ўзим раҳбар бўлган синф ўқувчиларини айтмайсизми? Тўғриси, ўзим устоз бўлсам ҳам меҳр-муҳаббат, ҳурмат нима эканлигини ана шу содда гўдаклардан ўргандим. Қайнота-қайнонам ҳам “келин”, қайнисингилларим “янга”, ўқувчиларим эса “устоз!” дея ўзгача ҳурмат билан мурожаат қилишади.Ўзимиздаги каби исм-шарифим билан “Фалончиевна!” дея совуқ оҳангда чақиришмайди. Бу ерларда ўзимни сира ҳам бегона, мусофир сезмаяпман. Аксинча, ўзингни атрофингдагиларга керакли, анчайин бир улуғ одамдек ҳис этаркансан, киши».\nЎшанда олис-олислардан ҳам тафтини йўқотмай етиб келган мактуб сатрларини ўқир экан, опасини соғиниб кетган Евгенийнинг кўзларида ёш ҳалқаланар, кифтлари титроқдан силкиниб-силкиниб кетарди. Муаллималик қалб чашмаси кўз очмаган қай бир кишилар наздида шунчаки камписанд касб саналар, лекин унинг улуғвор фазилатини кўрингки, кимлардир мана шу буюк касб воситасида ота-онасининг иссиқ бағридан неча минг километр олисдаги ўзга юртга келиб, муслималик ҳаётини ихтиёр этмоқда.\nЭтти ёшга тўлиб мактаб тараддудини кўраётганимда меҳрибон опаларимнинг бири қўйиб бири қаттиқ тайинларди:\n— Назар ёки Бозор муаллимлар (уларни Ҳақ ўз раҳматига олган бўлсин) дан бирининг синфига кириб ол. Эсингда бўлсин, улар жуда меҳрибон одамлар. Шўхлик қилсанг ҳам, ўтган дарсини айтиб беролмасанг ҳам уришмайди. Кўпинча ўксиган болаларни қўшиқ айтиб бериб юпатадилар. Зинҳор Гулира домланинг ўқувчиси бўла кўрма! Қачон қарама қўлида узун ола таёқ билан синфга киради. Бошингга тушириб қолса борми? Қандай бўлмасин Бозор муаллимнинг, ё бўлмаса Назар муаллимнинг синфига ўтиб олиш пайида бўл!..\nАввалига меҳрибон опаларимнинг маслаҳатига кўра Бозор муаллимнинг ўқувчиси бўлдим. Аммо, тақдир эканми, ҳар танаффусга чиққанимда ўз синфхонамни топа олмай, ўша қаттиққўл Гулира опа (Аллоҳ бу устозимни ҳам раҳматига олган бўлсин) нинг\n1 “в” синфига кириб бораверибман. Охири, Гулира опа “Сен адашишдан чарчамадинг, мен эса синфингга обориб қўйишдан чарчадим. Бўлди, етар энди менинг ўқувчим бўласан. Қани, биринчи партадаги бўш жойга ўтир-чи!” дея амр этди. Шу-шу Шеробод туманидаги 17-ўрта мактаб муаллимаси Гулира Рўзиеванинг 1 “в” синфида қолиб кетдим. Аввалига муаллиманинг қўлидаги “ола-була таёқ”ни кўриб юрагим “шув” этди. Аммо, энди кеч бўлганди. Менинг жисму жоним, келажагим ўша “ола таёқли сардор аёлнинг кемасида қолиб кетган” эди. Ҳартугул узоқ вақт эҳтиёт бўлиб юрганимга қарамай ўша “ола таёқ” бирор марта ҳам на тақир бошимга, на шалпанг қулоқларимга тушди. Аксинча, мен ўша темир интизомли ва жонкуяр муаллимамнинг аълочи ўқувчиларидан бирига айланган эдим. Биринчи муаллимамни сўнгги бор 2004 йилда — синфдошларимиз билан мактабни битирганимизга йигирма йил тўлган куни учрашув базмимизда кўрган эканман. Ўшанда устоз билан сўнгги бор учрашиб турганимиздан бехабар эдик. Ўшанда опа мендан бир масалада ёрдам сўраганди.\nИжарага полиз эккан ўғлининг пайкалларини ҳокимият вакиллари “раис билан тузган шартномангни тан олмаймиз!” дея арзимаган сабаб билан буздириб ташлашган экан. Бўлар иш бўлган эди. Салла сўраса каллани қўшиб оладиган “тўралар” қилар ишини қилган, каттагина харажатга куйган аёлни юпатмоққа тузук сўз топа олмай “ўғлингиз таҳририятга ариза ёзиб келсин…” дея олдим, холос. Орадан кўп ўтмай, муаллимамнинг бевақт оламдан ўтганини эшитиб, қаттиқ изтироб чекдим.\nАйни чоғ ушбу хотираларни ёзаяпману устозимга айтолмай қолган сўзларим мени умрбод қийнайдигандек туюлмоқда. “Дунёнинг ҳеч бир манзилида сиз каби ўз ўқувчиларига меҳрибон муаллима бўлмаса керак. Сиз ҳаммадан яхши эдингиз, ҳар бир ўгитингиз қалбимда, опамиз каби меҳрибон чеҳрангиз кўз ўнгимизда…\n← Аввалги Аввалги Шерали Турдиев. Улуғ маърифатпарвар зот (2007)\nКейинги → Кейинги: Муҳаммад Очил. Бир учрашув тарихи (2007)


Экология қўмитаси Трампнинг сўнгги қарорларидан бирига муносабат билдирди | Qalampir.uz\nЭкология қўмитаси Трампнинг сўнгги қарорларидан бирига муносабат билдирди\nЖамият\t18 Февраль 08:53 3545\nХабарингиз бор, АҚШнинг собиқ Президенти Дональд Трамп ваколат муддати тугаши арафасида Қашқадарё вилояти Хонобод шаҳридаги АҚШ ҳарбий базасида 2001-2005 йилларда хизмат қилган америка харбийлари жанговар ҳаракатлар ўчоғида иштирок этгани сабабли онкологик касалликларга учрагани учун уларга унвонлар ва қўшимча васийлик белгилаш тўғрисида қарор чиқарганди.\nЭкология ва атроф-муҳитни муҳофаза қилиш қўмитаси Хонобод аэродромида радиация ва токсик нурланиш борлиги ҳақидаги хабарларга муносабат билдириб, бу бўйича ўрганиш бошланганини маълум қилди. Бу ҳақда Қўмита раиси ўринбосари Исломбек Боқижонов матбуот анжуманида яқин кунларда бу ҳақда маълумот берилишини таъкидлади.\n“Бироз орқага қайтадиган бўлсак, пахта ва ғалла соҳасида бизда жуда катта плантациялар бўлган. Шу боис ҳудудларда кичик аэродромлар ҳам бўлган, уларда эса самолётда пахта устига сепиладиган кимёвий моддалар бўлган.\nКичик аэродромлар орқали парвоз қилган кичик самолётлар дала устидан кимёвий моддаларни сепишган. Адашмасам, бизда 17 та кимёвий полигонимиз бор, ундан ташқари 33 та кимёвий полигонларни рекультивация қилиб ёпдик”, дейди Боқижонов сўзи аввалида.\nУ америкалик ҳарбийлар жойлашган ҳудудга кириш имконияти бўлмаганини, шу сабабли у ернинг ҳавоси таҳлилларини юритилмаганини ҳам айтиб ўтди. Маълум бўлишича, ҳарбий ҳудудда ҳам самолётларнинг далаларга кимёвий модда сепиши учун мўлжалланган аэродром бўлган.\n“АҚШ ҳарбийлари жойлашган Хонобод аэродроми – ҳарбий ҳудуд, қўриқланадиган зона бўлгани учун у ерга кириш имкониятимиз бўлмаган. Шу сабабли ҳудуднинг экологик таҳлилини ёки ҳолатини шу пайтгача ўргана олмаганмиз. 2001 йилдан бошлаб ушбу ҳудуд ҳарбийларнинг ҳисобида тургани боис аниқлик кирита олмаганмиз.\nБилишимизча, ўша ерда ҳам худди шунақа кимёвий дорилар ортилган самолётлар учун мўлжалланган аэродром бўлган экан. Яъни инсоннинг нафас йўлларига таъсир кўрсатадиган даражада далаларга дорилар сепишга жалб этилган аэродром бўлган.\nБиз, ўзимизнинг лабораторияларимизда, у ерни ўрганиш ишини бошлаганмиз. Ҳақиқатда шу нарса бўлганми ўша ерда, айтилаётган гаплар ҳақиқатми-йўқми, шунга аниқлик киритмоқчимиз. Ўша бўйича иш олиб боряпмиз ва яқин кунларда бу ҳақда маълумот берамиз” дея вазиятга изоҳ берди қўмита вакили.\nМаълумот учун, Америкада К2 деб аталувчи Қарши-Хонобод ҳарбий базаси 2001 йил 11 сентябрь терактларидан кейин Афғонистонда терроризмни йўқотиш учун Вашингтон бошчилигидаги халқаро коалиция кучларига операция ўтказиладиган муддатга фойдаланишга берилганди.\n2001–2005 йилларда ушбу аэродромда хизмат қилган 15 777 нафар америкалик ҳарбий хизматчининг 75 фоизи, яъни 11 832 нафари саратон ва бошқа касалликларни орттиргани айтилмоқда.\n20 Июль 09:50 37466\n21 Июль 13:00 33698\n21 Июль 21:00 33444\n21 Июль 10:21 33269\n22 Июль 20:43 31354


– Менга ҳасад қилиб, ўлдиришга қасд қилган кишиларга шунчалик совға-инъомлар бериб, муруввату эҳсон кўрсатдимки, бу яхшиликларни кўриб, хижолат …\nАбу Маъбад Хузоъийдан ривоят қилинади: Расулуллоҳ (соллаллоҳу алайҳи ва саллам) Маккадан Мадинага, Абу Бакр ва у кишининг хизматкори …\nТабиийки, глобаллашув жараёни оммавий ахборот воситаларига ҳам таъсир этмай қолмайди. Бугунги кунда телевидение том маънода “ойнаи жаҳон”га айланган. …\nОдам дунёда лаҳзалик меҳмон экан. У билан бирга фойдали сармоя сифатида охиратга кетадиган ҳам, ортидан қоладиган ҳам фақат …\nЙигит кекса онахонни велосипедида туртиб юборди. Ўспирин қариядан узр сўраш, ўзини ўнглаб олишига ёрдамлашишга шошмади. Аксинча, мийиғида кулиб, …\nApplet. – Аппле́т (ингл. application дан ҳосил бўлган applet – илова ва -let эса кичрайтирувчи қўшимча) бу – асосий дастурдан ажратилиб, …


Норма маслахатчи / 2018 йил / № 03-04 / Кадрлар бўлими\nКадрлар ишини юритишда ходимлар меҳнат фаолиятининг ҳужжатлаштирилиши мажбурий бўлиб, кўп сонли ҳужжатларни талаб қилади. Уларни тузиш ва расмийлаштириш қоидалари анча мураккаб. Ушбу ҳужжатлар мулкчиликнинг турли шаклидаги корхоналар, муассасалар, ташкилотларда иш берувчи билан ходим ўртасидаги меҳнат муносабатлари тартибга солинишини таъминлайди.\nКадрларга оид ҳужжатларни юритишга қўйиладиган талаблар меҳнат тўғрисидаги қонун ҳужжатларида назарда тутилган. Кадрларга оид ҳужжатларнинг турлари меҳнат соҳасидаги ўзгарувчи қонуности ҳужжатларга боғлиқ. Ушбу ҳужжатлар рўйхати анчагина катта. Бироқ кадрлар билан ишловчи ҳар бир ходим уларни қандай тузиш ва амалиётда қўллаш кераклигини билмоғи ва англамоғи даркор.\nМулкчилик шаклидан қатъи назар, ташкилотлар юритиши керак бўлган кадрларга оид ҳужжатларга қуйидагилар киради:\n√ штат жадвали (МКнинг 72-моддаси 1-қисми);\n√ ички меҳнат тартиби қоидалари (МКнинг 174-моддаси);\n√ меҳнат шартномаси (контракти) (МКнинг 72-моддаси);\n√ тўлиқ моддий ёки жамоа (бригада) моддий жавобгарлиги тўғрисидаги шартномалар (МКнинг 203-моддаси);\n√ ходимнинг шахсий варақаси (Т-2 шакли) (АВ томонидан 29.01.1998 йилда 402-сон билан рўйхатдан ўтказилган Йўриқномага 4-илова);\n√ лавозим йўриқномалари (агар меҳнат шартномаларида барча лавозим мажбуриятлари қайд этилмаган бўлса) (МКнинг 176-моддаси);\n√ шахсий таркиб бўйича буйруқлар (фармойишлар): ишга қабул қилиш тўғрисида (МКнинг 82-моддаси); бошқа ишга ўтказиш тўғрисида (МКнинг 92-моддаси); таътил бериш, уни узайтириш, бошқа муддатга кўчириш ва ундан чақириб олиш тўғрисида (МКнинг 133, 145, 147-моддалари);\n√ интизомий жазони қўллаш ва олиб ташлаш тўғрисидаги буйруқлар (фармойишлар) (МКнинг 181–183-моддалари);\n√ ходимларни рағбатлантириш тўғрисидаги буйруқлар (фармойишлар) (МКнинг 180-моддаси);\n√ ўриндошлик асосида ишлаш ва бир неча касбда (лавозимда) ишлаш тўғрисидаги буйруқлар (фармойишлар) (МКнинг 160-моддаси);\n√ меҳнат шартномасини бекор қилиш тўғрисидаги буйруқлар (фармойишлар) (МКнинг 97-моддаси);\n√ шахсий таркиб бўйича буйруқларни рўйхатдан ўтказиш журнали.\nШахсий таркиб бўйича барча буйруқларни кадрлар хизмати, у мавжуд бўлмаганда эса – ушбу ҳужжатлар билан ишлаш учун жавоб берадиган ходим тайёрлайди.\nТашкилот раҳбарининг топшириғига кўра бўлинмалар раҳбарлари мутахассисларни жалб этган ҳолда асосий фаолият бўйича қуйидаги буйруқларни тайёрлайдилар:\n√ раҳбарлик лавозимига қабул қилиш тўғрисидаги (МКнинг 82-моддаси 2-қисми);\n√ штат жадвалини амалга жорий этиш тўғрисидаги;\n√ меҳнат дафтарчаларини юритиш, сақлаш, ҳисобини олиб бориш ва бериш учун масъул ходимни тайинлаш тўғрисидаги (402-сон Йўриқноманинг 1.6, 3.1, 6.1, 6.2-бандлари);\n√ хизмат сафарлари тўғрисидаги (МКнинг 166-моддаси);\n√ муайян қарорлар қабул қилинишига асос бўладиган бошқа буйруқлар;\n√ бинода ёнғин хавфсизлигини таъминлаш учун жавобгар шахсни тайинлаш тўғрисидаги ва ҳ.к.\nБундан ташқари, ҳар бир иш берувчида қуйидагилар бўлиши шарт:\n√ асосий фаолият бўйича буйруқларни рўйхатдан ўтказиш журнали;\n√ меҳнат шартномаларини (контрактларини), хизмат сафари гувоҳномаларини рўйхатдан ўтказиш журналлари;\n√ меҳнат дафтарчаларини қабул қилиб олиш ва сарф қилиш китоблари (бухгалтерия томонидан юритилади) (402-сон Йўриқномага 1, 2-иловалар);\n√ меҳнат дафтарчалари ҳисобини олиб бориш китоби (402-сон Йўриқномага 3-илова);\n√ таътиллар жадваллари (МКнинг 144-моддаси);\n√ тушунтириш хатлари ва ёзма докладлар, аризалар ва буйруқларни чиқариш учун бошқа асослар;\n√ меҳнат дафтарчалари (МКнинг 81-моддаси);\n√ иш вақтини ҳисобга олиш табели (МКнинг 125-моддаси);\n√ ишга қабул қилиш пайтида талаб қилинадиган ҳужжатлар (МКнинг 80-моддаси);\n√ жамоа шартномаси (МКнинг 29-моддаси);\n√ аттестация ўтказиш тўғрисидаги низом ва тегишли ҳужжатлар (корхонада аттестация ўтказиладиган ҳолларда);\n√ меҳнатга ҳақ тўлаш ва ходимларни мукофотлаш тўғрисидаги низом (МКнинг 153-моддаси);\n√ тижорат сири тўғрисидаги низом (МКнинг 32, 202-моддалари);\n√ смена жадвали (сменали иш мавжуд бўлганда) (МКнинг 120-моддаси);\n√ бўлимлар тўғрисида низом.\nБу ҳар бир корхона учун зарур бўлган кадрларга оид ҳужжатларнинг намунали рўйхати. Уларнинг асосийларини тавсифлаб ўтамиз.\nИчки меҳнат тартиби қоидалари\nҲар бир корхонада ички меҳнат тартиби қоидалари ишлаб чиқилган бўлиши керак. Улар иш берувчининг буйруғи билан ходимларнинг вакиллик органи фикрини инобатга олган ҳолда тасдиқланади (МКнинг 174-моддаси).\nБу корхонанинг локал норматив ҳуқуқий ҳужжати бўлиб, ходимларни ишга қабул қилиш ва ишдан бўшатиш тартиби, меҳнат шартномаси тарафларининг асосий ҳуқуқлари, мажбуриятлари ва жавобгарлиги, иш режими, дам олиш вақти, ходимларга нисбатан қўлланадиган рағбатлантириш ва жазолаш чоралари, шунингдек корхонадаги меҳнат муносабатларини тартибга солишнинг бошқа масалаларини белгилайди.\nШтат жадвали тузилиши ва тасдиқланиши ташкилот учун ходимларни танлаб олиш имконини беради. Ушбу ҳужжат билан штатдаги ходимлар сони, шунингдек лавозимлар ва касблар рўйхати (ташкилотнинг фаолият йўналишига қараб белгиланади), лавозим маошлари, устамалар белгиланиб, меҳнатга ҳақ тўлаш фонди шакллантирилади. У корхона мулки эгаси, у вакил қилган орган ёки корхонани бошқариш ҳуқуқи берилган корхона кенгаши, бошқаруви ёхуд бошқа органнинг буйруғи (қарори) билан тасдиқланади.\nШтат жадвалини ишлаб чиқиш, ишга қабул қилиш пайтида Хизматчиларнинг асосий лавозимлари ва ишчилар касблари классификатори (ВМнинг 4.10.2017 йилдаги 795-сон қарори билан тасдиқланган) талабларига қатъий амал қилиш зарур.\n√ хизматчилар лавозимлари ва ишчилар касблари номларидан фойдаланиш юзасидан – ходимларнинг меҳнат дафтарчаларига ёзувларни қайд этишда, меҳнат шартномалари тузишда, буйруқларни расмийлаштиришда, хизматчиларнинг лавозимларини ходимлар тоифаларига киритишда мажбурий ҳисобланади;\n√ ишга қабул қилишда ходимлар маълумотининг энг паст даражаси, ишчилар касблари бўйича малака разрядларини белгилаш юзасидан – давлат корхоналари, давлат муассасалари ва устав капиталида давлат улуши 50%дан ортиқ бўлган бошқа давлат ташкилотларида қўлланилиши мажбурий ҳисобланади, бошқа ташкилотлар учун эса – тавсия хусусиятига эга;\n√ таълим йўналиши юзасидан – барча ташкилотлар учун тавсия хусусиятига эга.\nМеҳнат шартномаси (контракти)\nУ ходим билан иш берувчи ўртасида муайян мутахассислик, малака, лавозим бўйича ишни ички меҳнат тартибига бўйсунган ҳолда тарафлар келишуви, шунингдек меҳнат тўғрисидаги қонунлар ва бошқа норматив ҳужжатлар билан белгиланган шартлар асосида ҳақ эвазига бажариш ҳақидаги келишувдир.\nМеҳнат шартномаси ёзма шаклда тузилади ҳамда ходим ва иш берувчи томонидан имзоланади. Меҳнат шартномасининг мазмуни МКнинг 73-моддасига мувофиқ белгиланади. Меҳнат шартномасида мажбурий шартлар сифатида амалдаги норматив ҳуқуқий ҳужжатлар асосида ходим билан иш берувчи ўртасидаги келишувга кўра белгиланган меҳнат ва унга ҳақ тўлаш шартлари кўрсатилади (МКнинг VI боби). Улар фақат тарафларнинг келишувига кўра ва ёзма шаклда ўзгартирилиши мумкин (МКнинг 88-моддаси).\nХодимнинг меҳнат дафтарчаси\nМеҳнат дафтарчаси ходимнинг меҳнат стажини тасдиқловчи асосий ҳужжатдир. Ходим ишга қабул қилинаётганда уни тақдим этиши шарт. Иш берувчи эса корхонада 5 кундан ортиқ ишлаган барча ходимларга меҳнат дафтарчасини тутиши шарт, ўриндошлик асосида ишловчилар бундан мустасно (МКнинг 81-моддаси). МК ва 402-сон Йўриқномага мувофиқ, меҳнат дафтарчаларини юритиш ва сақлаш учун жавобгарлик иш берувчи зиммасига юклатилади.\nЎзбекистонда «Электрон меҳнат дафтари» тизими жорий этилмоқда (24.05.2017 йилдаги ПФ-5052-сон Фармон). Қуйидагиларнинг меҳнат стажлари электрон ҳисобга олишга босқичма-босқич ўтказилади:\n1.01.2018 йилдан бошлаб – якка тартибдаги тадбиркорлар, деҳқон хўжаликлари аъзолари, қорамол ўстириш ва бошқа қишлоқ хўжалиги маҳсулотлари етиштириш билан шуғулланаётган шахслар, шунингдек юридик шахс мақомига эга бўлмасдан тадбиркорлик фаолияти билан шуғулланаётган бошқа субъектлар;\n1.01.2019 йилдан бошлаб – қолган ташкилотлар (ВМнинг 4.07.2017 йилдаги 462-сон қарори).\nШу муносабат билан биринчи маротаба ишга кираётган ходимларга 1.01.2019 йилдан бошлаб қоғоз кўринишидаги меҳнат дафтарчаларини бериш тўхтатилади.\nЙиллик ҳақ тўланадиган таътилларни бериш навбати календарь йил бошлангунга қадар ходимларнинг вакиллик органи билан келишиб тасдиқланадиган жадвалга мувофиқ белгиланади. Ҳар бир иш берувчи таътиллар жадвалини тузиши шарт.\nҲар бир ходим эса таътил бериш вақти ҳақида у бошланишидан камида 15 кун олдин хабардор қилиниши керак.\nБироқ шундай тоифадаги ходимлар борки, таътил уларнинг хоҳишига кўра ёзги ёки улар учун қулай бўлган бошқа вақтда берилиши керак. Уларга қуйидагилар киради:\n√ 14 ёшга тўлмаган битта ёки ундан ортиқ болани (16 ёшга тўлмаган ногирон болани) тарбиялаётган ёлғиз ота, ёлғиз она (бева эркаклар, бева аёллар, никоҳдан ажрашганлар, ёлғиз оналар) ва муддатли ҳарбий хизматни ўтаётган ҳарбий хизматчиларнинг хотинлари;\n√ I ва II гуруҳ ногиронлари;\n√ 1941–1945 йиллардаги уруш қатнашчилари ва имтиёзлари бўйича уларга тенглаштирилган шахслар;\n√ 18 ёшга тўлмаган шахслар;\n√ таълим муассасаларида ишлаб чиқаришдан ажралмаган ҳолда ўқиётганлар (МКнинг 250-моддаси).\nЖамоа шартномаси, келишувида таътилларни беришнинг бошқа ҳоллари ҳам назарда тутилиши мумкин.\nИшлаётган эркакларга йиллик таътил уларнинг хоҳишларига биноан хотинларининг ҳомиладорлик ва туғиш таътили даврида берилади. Ўриндошлик асосида ишлаётганларга эса таътил асосий иш жойидаги таътил билан бир вақтда берилади.\nТаътиллар жадвалини тузаётганда буларнинг барини инобатга олиш зарур. Таътилдан фойдаланишнинг жадвалда белгиланган вақти ходим билан иш берувчининг келишувига биноан ўзгартирилиши мумкин (МКнинг 144-моддаси).\nИш берувчи ҳар бир ходимнинг ҳақиқатда ишлаган иш вақтини, шу жумладан иш вақтидан ташқари ишлаган вақтини ўз вақтида аниқ ҳисобга олиб бориши шарт (МКнинг 125-моддаси).\nИш вақтини ҳисобга олиш табелларида ҳар бир ходимнинг бир ойдаги иш вақти қайд этилади, мослашувчан иш графигида эса иш вақтининг жамлама ҳисоби юритилади. Иш вақтини ҳисобга олиш табелида одатда ҳар бир ходимнинг табель рақами, унинг Ф.И.О., ойнинг ҳар бир санасидаги иш вақти тўғрисида маълумотлар мавжуд бўлади. Уни табелчи ёки раҳбар буйруғи билан тайинланган табель учун масъул шахс юритади, у кадрларни назорат қилиш ва корхона бухгалтериясида меҳнат ҳақини ҳисоблаш учун хизмат қилади.\nХодимнинг шахсий варақаси\nКадрлар хизмати ходими буйруқ (фармойиш) асосида меҳнат дафтарчасига (қўшимча вараққа) қайд этиладиган ҳар битта ёзув билан ушбу дафтарча эгасини Т-2 шаклидаги шахсий варақага имзо чектириб таништириши шарт. Ходимнинг меҳнат дафтарчасида қайд этиладиган ёзувлар ходимнинг шахсий варақасига кўчириб ёзилади. Унда ходимнинг бошқа шахсий маълумотлари, яъни меҳнат муносабатлари ўрнатилганлиги сабабли иш берувчи учун зарур ва ёзилиши шарт бўлган муайян ходимга тааллуқли ахборот ҳам мавжуд бўлади.\nМукофотлаш тўғрисидаги низом\nМукофот – ишдаги юксак миқдор ва сифат кўрсаткичлари учун ходимларни қўшимча моддий рағбатлантириш шаклларидан бири.\nМеҳнатга ҳақ тўлашнинг мукофотлаш тизимида олдиндан белгиланган мукофотлаш шартлари асосида муайян шахслар доирасига мукофот тўланиши назарда тутилади.\nМукофотлаш тўғрисидаги низом иш берувчининг буйруғи билан ходимларнинг вакиллик органи билан келишган ҳолда тасдиқланади (МКнинг 153-моддаси). Унда рағбатлантирилиши лозим бўлган ходимлар, кўрсаткичлар ва мукофотлаш шартлари, мукофотларнинг миқдорлари (ҳар бир касб, лавозим бўйича энг юқори ва аниқ) ҳамда муайян сабабларга кўра мукофотдан маҳрум қилинадиганлар кўрсатилади.\nАмалиётнинг кўрсатишича, ташкилотда кадрларга оид ҳужжатларнинг мавжуд бўлмаслиги муайян хатарлар билан боғлиқ бўлади. Корхонада меҳнат тўғрисидаги қонун ҳужжатларига риоя этилишини назорат қилиш натижаларига кўра қонунбузарликлар аниқланган бўлса, назорат органлари иш берувчига ҳам, унинг мансабдор шахсларига ҳам маъмурий жарима солиши (МЖТКнинг 49-моддаси), шунингдек йўл қўйилган қонунбузарликлар бартараф этилиши тўғрисида ижро учун мажбурий кўрсатма бериши мумкин.\nБунда Давлат меҳнат ҳуқуқи инспекцияси ушбу вазифани бажариш учун кенг ҳуқуқлар ва катта имкониятларни қўлга киритганини ёддан чиқармаслик лозим. Таъсир чоралари билан бир қаторда у зарур ҳолларда ҳуқуқий мажбурлаш чораларини қўллашга ҳам ҳақли.\nХодим ва иш берувчининг муносабатларини аниқ тартибга солувчи зарур ҳужжатларнинг мавжуд бўлмаслиги ходимлар билан низолар юзага келишига замин яратади. Оқибатда бу Прокуратура, Давлат меҳнат ҳуқуқи инспекцияси ёки судга шикоят қилиш учун асос бўлади.\nАбдусалом Рисқуллаев, «Norma» МЧЖ етакчи эксперти.\nПрочитано: 24350 раз(а)\n2019-12-05 10:12:19, Гость_Мукаддамхон:\nКатта раҳмат маълумот учун. ўзимни ўзим текшириб олдим. :)\n2020-02-14 14:18:38, Гость_:\nБаркамол авлод болалар мактабларининг ташкил этишбуйича низомнинг мазмун мохияти ва уни бошкаришдагихукукий меъёрий хужжатлар билан ишлаш\n2020-04-15 17:43:43, Гость_:\nМаълумотлар учун катта рахмат. Қани энди шу маълумотларни кўчириб олишнинг иложи бўлганда эди, аъло устига аъло нур бўлар эди. Соғ бўлинглар.\n2020-07-13 15:58:01, Гость_:\nишга кабул килиш тугрисида буйруклар\n2020-09-02 22:31:00, Гость_:\nШу фикрга қўшиламан!\n2020-10-17 03:46:19, Гость_шариф:\nдавлат ташкилотида-масалан мактаб, богча, туман ҳокимлиги, унинг бўлимлари ва майда чуйда давлат бюджетидан иш ҳаққи олувчи ташкилотларда ишловчи ҳодимлар рўйхати ўша ташкилотлардан мустақил орган томонидан талаб асосида олса бўладиган ёки батамом оиқ бўлиши керак. баъзи ташкилотларда кимлар ишлаб кимлар иш хаи олаётгани жудақоронғу бўлиб қолмоқда. илгари ведомостьларда куриб қолиш мумкин бўларди. энди эса тўртта бошқарувчи ходимдан бошқалар билиши қийин ва бу коррупцияни ривожланишига олиб келади\n2020-11-20 13:53:10, Гость_Рустам:


Тижорат банклари капиталига хорижий инвестицияларни жалб қилиш тартиби соддалаштирилди\nЎзбекистон Республикаси Вазирлар Маҳкамасининг 2019 йил 6 сентябрдаги 744-сонли қарори қабул қилинди. Унга кўра Банк фаолияти соҳасида рухсат бериш тартиб-таомилларидан ўтиш тартиби тўғрисидаги Низомга ўзгартиш ва қўшимчалар киритилди.\nАдлия вазирлиги хабарида айтилишича, эндиликда норезидентлар юртимиз тижорат банкларининг 5 фоизигача бўлган улушини Марказий банкнинг рухсатисиз сотиб олиши ҳуқуқига эга бўлдилар.\nУшбу ўзгартишлар инвестиция муҳитини яхшилаш, мамлакат иқтисодиётига қўшимча капитал қўйилмалар киритиш имкониятларини яратиш, шунингдек, бюрократик чекловларни бартараф этишга хизмат қилиши айтилади.\nҚайд этилишича, бугунги кунда хорижий инвесторлар республика тижорат банкларига катта қизиқиш билдирмоқда. Портфел инвесторларининг мавжудлиги, шу жумладан корпоратив бошқарувни такомиллаштириш орқали банкларнинг самарадорлигини сезиларли даражада оширади.\nМарказий банк маълумотларига кўра, 2019 йил 1 август ҳолатига тижорат банкларининг умумий капитали миқдори 30 трлн. сўмдан ошди. Халқаро экспертларнинг фикрига кўра, акциялар сотиб олиш тартибини соддалаштириш билан бирга, банк тизимига жалб этилиши мумкин бўлган хорижий инвестициялар ҳажми 5 трлн. сўмдан ошиши баҳоланмоқда.\nТошкент инвестиция форумига хорижлик 4 минг тадбиркор таклиф этилган – Ботир Усмонов


Бўлажак сайловлар: Путин Мирзиёевга сайлов кампаниясида ёрдам беради\n15 Mart 15:00 / Published in Ўзбекистон янгиликлари\nПутин Мирзиёевга сайловда қандай ғалаба қозониш ҳақида маслаҳат беради\n2021 йил октябрда Ўзбекистонда навбатдаги президент сайловлари бўлиб ўтиши керак. Шавкат Мирзиёев сайловолди режалари ҳақида ҳали ҳеч нарса демади. У ўз ҳукмронлигининг беш йиллик даврида бир қатор ислоҳотларни амалга оширди, бу Ислом Каримов ҳукмронлик қилган даврга қараганда Ўзбекистонни дунё миқёсида янада либерал томондан кўрсатди.\nҲали ҳам Мирзиёевнинг иккинчи марта президентлик лавозимини эгаллаш истаги бор, чунки яқинда Россиянинг «Мастерская» студияси «Ўзбеккино» билан биргаликда президент ҳақида филм суратга олишга киришгани маълум бўлди. Буюртмачи президент маъмурияти эди.\n«Мастерская» студияси ҳақида маълумки, 2015 йилда Россия президенти Владимир Путин ҳақида «Президент. Янги Россия тарихи» филмини суратга олиш топширилган. Филм танқидчилари филмни соф тарғибот деб аташди. 2018 йилда компания яна президент Путиннинг хизматлари ҳақида филм суратга олди. Филм тарғиботчи Соловёв ва Путин ўртасида бир ярим соатлик диалог асосида яратилган.\nСеминар 2021 йил август ойида Мирзиёев ҳақида филмни тугатиб, чиқаришни мўлжалламоқда. Киношунос Акмала Ризаевнинг сўзларига кўра, Ўзбекистон Президенти ҳақидаги филмнинг маъноси Путин ҳақидаги филмларда бўлгани каби бўлади.\n«Филмнинг асосий мақсади — Мирзиёевнинг бошқарувини муқаддаслаштириш, яъни унинг сўзсиз ва чексиз раҳбарлиги ҳақида шубҳа қолдирмасликдир. Филмда Мирзиёев жамиятни янгилайдиган ва одамларнинг муаммоларини тинглайдиган харизматик раҳбар сифатида тасвирланган. Филмда Мирзиёевнинг монологлари мавжуд. Филм ўзбек сиёсий саҳнасидаги бошқа сиёсатчиларга эътибор қаратмайди. Филмнинг формати «одамлар» ва уларнинг доимий раҳбари Мирзиёевдир», деди Акмала Ризаев.\nСўнгги воқеаларни ҳисобга олган ҳолда, Россия ва Ўзбекистон ўртасидаги «илиқ» муносабатлар Мирзиёевнинг президент лавозимида қолишига ёрдам бериши мумкин. «Мастерская» студияси аллақачон Путинга ёрдам берганлиги сабабли, уни сайловлар олдидан ўзини пиар-агентлиги сифатида тавсия қилиши мумкин. Агар биз Россияни Мирзиёевга сайловларда ғалаба қозонишига ёрдам бераяпмиз деб ҳисобласак, унда хулоса шуни кўрсатадики, икки мамлакат президентлари ташқи сиёсий ишларини якунига етказишди ва бу Россия ва Ўзбекистон ўртасидаги иттифоққа ёрдам беради.\nTagged under: КРЕМЛ, МИРЗИЁЕВ, ПУТИН, РОССИЯ, САЙЛОВЛАР


"Чақар"даги эски масжид биноси | Shosh.uz\nБош саҳифа » Масжидлар » “Чақар”даги эски масжид биноси\n“Чақар”даги эски масжид биноси\n“Чақар” маҳалласидаги эски масжид биноси. XX аср бошларида ёпилган, кейинроқ ёғоч устахонасига айлантирилган. Бугунги кунда ёпиқ.\nTags масжид маҳалла Чақар\nPrevious Шошлик алломалар\nNext “Мўйи Муборак Уккоша” жомеъ масжиди тарихи (суратлари билан)\n«Орифжонбой» масжиди. Тарихий объектнинг янги кўриниши (фото)\nТуркиядаги Хожи Ўзбек масжиди – усмонийлар даврининг илк иншоотларидан\nPost Views: 120 ХОТИНМАСЖИД, Ўрозалибой жоме масжиди – ўтмишда Себзор даҳасининг Хотинмасжид маҳалласидаги масжид (1754). …\n05.11.2016 да 20:53\nnasimov.uz да бу бино мақбара дейилган http://nasimov.uz/wp-content/uploads/2011/10/IMG_1422.jpg\n07.11.2016 да 00:43\nСултонов .А. Тошкент масжидлари тарихи. – Тошкент, 2010. – Б.124-130.\nАзизлархон эшон масжиди.\nШайхонтаҳур тумани Ялангқор, Чинор берккўчаси 2-уйда жойлашган. Азизлархон (Азлархон) эшон масжиди 1953 йилда И.Ф.Бородина томонидан тарихий ёдгорлик сифатида қайдга олинган . Масжид хонақоҳ ва айвондан иборат бўлиб, айвони жануби-шарқ томонда, икки қаторга бештадан устунлар қўйилган. Квадрат тарҳга эга бўлган хонақоҳ гумбази анча олдин шикастланиб, кўчиб тушган. Хонақоҳнинг ички деворларида жойлаштирилган токчалар кейинчалик суваб ташланганлиги кўриниб туради. Ғарбий деворда меҳроб, қолган уч томонига эса эшиклар ўрнатилган (эшиклар ҳам кейинчалик ёпиб ташланган). Масжид меъморий жиҳатдан В.Т.Борискин бошчилигидаги тадқиқотчилар тарафидан анча яхши ўрганилган.\nТадқиқотчилар унинг қурилиш услубига асосланиб, XVIII аср ўрталарида ёки 60-70 йилларида қурилганлигини таъкидласалар-да, масжид тарихи хусусида бошқа аниқ маълумотларга эга бўлмаганлар. Ушбу масжиднинг номланиши бевосита унинг қизиқарли ва жумбоқли ўтмиши билан боғлиқ. Шу сабабли масжид ҳақида батафсилроқ тўхталиб ўтишимизга тўғри келади.\nТошкент масжидларига оид тарихий ҳужжатларни ўрганиш жараёнида Азизлархон эшон масжидининг ҳозирда сақланиб қолган бир вақфномасини топишга муяссар бўлдик. Вақфнома ва яна баъзи ҳужжатлар атрофида юритилган фикр-мулоҳазалар айрим масалаларга ойдинлик киритади.\nМазкур вақфнома ҳижрий 1223, милодий 1808-1809 йилга тегишли бўлиб, унда Мирқурбоншайх азизон исмли шахс томонидан ўз мулки бўлган Арпапоя ва Ялангқари маҳаллаларидаги катта бўлмаган ерларни масжид фойдасига вақф қилингани айтилади . Вақфнома юпқа сарғиш қўқон қоғозига ёзилган бўлиб, 21х31,2 см ҳажмда, жами 12 қатор. Вақф ҳужжати қози Исахўжа ибн Юнусхон эшон (1240/1824), Муҳаммад Шоҳбадал муфти ибн мулла Шоҳмуҳаммад Амин (1240/1824), Муҳаммаджон муфти ибн Юнусхон Алавий (?) ҳамда Муллахон муфти ибн домулла Шоҳнеъмат (1242/1826) муҳрлари билан тасдиқланган .\nВақфномада аввало воқиф яъни, вақф қилувчи сифатида тилга олинган Мирқурбоншайх азизон шахси диққатни тортади. Зеро, манбаларда масжидни қурдирган шахс тилга олинмаса-да, ҳозирда масжид жойлашган маҳалла аҳлига маълум бўлган бир нақлда масжид “Мирқурбоншайх” исмли киши томонидан XVIII аср ўрталарида қурилгани таъкидланади. Мазкур нақлга қараганда, ушбу шахс Арабистон мамлакатидан (?) бир неча сафдошлари билан ўрта Осиё шаҳарларига дин тарғиботи учун келган . Жумладан, Мирқурбоншайх азизон Тошкентга келган ва унга Ялангқари маҳалласи ўрни бўлган ерлар берилган экан. Мирқурбоншайх азизон шу ерда масжид қуриб фаолият юритган. Ҳозирда масжид ҳовлисидаги чинор масжид қурилганда экилган бўлиб, унинг ёши 300 йил атрофида экан. Мирқурбоншайх азизон шу ерда бир эшоннинг қизига уйланиб фарзандлар орттирган ва умрининг охирларида Арабистон мамлакатига қайтиб кетганлиги, фарзандлари эса Ялангқари маҳалласида яшаб қолгани айтилади.\nБу каби нақллар Тошкентдаги бошқа мозорлар учун ҳам хос. Масалан, мавжуд ёзма маълумотларда Хорун Румийнинг Румдан, Абдужалил бобнинг Ямандан, Шом отанинг Шомдан, Хожа Исо мужарраднинг Бағдоддан, Хожа Нуриддиннинг Кошғардан келгани таъкидланади. Айрим оғзаки маълумотларда эса, Мирқурбоншайх азизоннинг келиб чиқишини Сузук отага (Хожа Аҳмад Яссавий авлоди) ҳам боғланади.\nУмуман олганда, Мирқурбоншайх азизон номи юқорида эслатилган вақфномадан ташқари, яна икки манбада тилга олинган. Улардан бири Мирқурбоншайх азизон авлоди – Зайниддинхон эшоннинг 1284 йил (1867) санаси кўрсатилган муҳрида, унда Зайниддинхон эшоннинг насаби қуйидагича кўрсатилган: “Зайниддинхўжа ибн Ҳодихўжа ибн Муҳаммадхўжа ибн Мирқурбоншайх азизон”. Иккинчи маълумот Мирқурбоншайх азизоннинг кичик замондоши, муаррих Муҳаммад Солиҳхўжанинг “Тарихи жадидайи Тошканд” асарида, унда мазкур шахснинг исми “Қурбоншайх азизлар” шаклида келтирилган.\n“Тарихи жадидайи Тошканд” асари муаллифи Муҳаммад Солиҳхўжа Мирқурбоншайх азизоннинг асли Ялангқари маҳалласидан бўлиб, машҳур эшонлардан Юсуфхон эшон Камолонийнинг замондоши эканлиги, шу маҳаллада ўз масжиди бўлганлигини тилга олиб ўтган . Унинг ёзишича, Юсуфхон эшон Қўқон хони Олимхон (1798-1810) замонидан Муҳаммад Алихон (1822-1841) давригача ҳаёт бўлган. Демак, Мирқурбоншайх азизон ҳам XVIII аср иккинчи ярми XIX аср биринчи ярмида яшаб ўтган. У ҳолда масжиднинг қурилиш санаси Мирқурбоншайх азизон ўз фаолиятини йўлга қўйган пайтларга яъни, XVIII аср охирлари ёки XIX аср бошига тўғри келади.\nЛекин, Мирқурбоншайх азизоннинг Арабистон мамлакатидан (?) келиши билан боғлиқ нақлнинг қанчалик ҳақиқатга яқинлигини айтиш қийин. Чунки, ушбу маълумотни ҳозиргача бирор-бир ёзма манбада учратмадик. Мазкур нақл мазмуни ёки ҳеч бўлмаганда унга яқинроқ тафсилотлар ҳатто Зайниддинхон эшоннинг тилга олинган тариқат силсиласида ҳам кузатилмайди. Агар, Мирқурбоншайх азизон ҳақиқатан ҳам Арабистон мамлакатидан келган бўлганда, Зайниддинхон эшон шаҳардаги кўзга кўринган тариқат намояндаси сифатида бу ҳақда ўзининг келиб чиқиши, аждодларининг кимлиги ҳақида ўз силсиласида фахрланиб бир оғиз бўлса-да, тўхталиб ўтган бўлар эди.\nШунингдек, Зайниддинхон эшоннинг мадрасадаги сабоқдоши ва унинг яқин таниши Муҳаммад Солиҳхўжа ҳам бу тўғрида ҳеч нарса ёзмайди. Аксинча, Мирқурбоншайх азизонни асли Ялангқари маҳалласидан бўлганлигига ишора қилади. Аслида, тахминан XIX асрнинг 30 йилларида туғилган Муҳаммад Солиҳхўжа Мирқурбоншайх азизонни яқиндан билмаган. У ҳақидаги маълумотларни анча йиллар ўтгач, XIX асрнинг 80 йилларида суҳбатдошларидан, эҳтимол Зайниддинхон эшоннинг ўзидан эшитганлари асосида ёзган. Шу сабабли, Мирқурбоншайх азизон ҳақидаги нақл хонадоннинг Зайниддинхон эшондан кейинги вакиллари даврида юзага келган бўлиши ҳам эҳтимолдан ҳоли эмас.\nБевосита тарихий маълумотларга асосланадиган бўлсак, вақфномада, Зайниддинхон эшон муҳри ҳамда “Тарихи жадидайи Тошканд” асарида келган Мирқурбоншайх исмидаги “азизон” ва “азизлар” атамасига қараганда, мазкур шахс шаҳардаги яссавия тариқатига мансуб маҳаллий тасаввуф намояндаларидан бири бўлган. Сабаби ўрта асрларда яссавий шайхларга нисбатан кенг қўлланилган “азизон” сўзининг эквиваленти сифатида қўлланилган “азизлар” сўзи Тошкентдаги XVIII-XIX асрларда шаклланган аксарият яссавия тариқати билан боғлиқ мозорларда ҳам кузатилади. (Масалан, Султоншайх азизлар, Сўфишайх азизлар, Туларшайх азизлар, Ҳимматлик азизлар, Авазшайх азизлар ва бошқ.) Мирқурбоншайх азизон авлодларидан Ҳодихон азизлар, Зайниддинхон эшон, Муҳиддинхон эшон ҳам асосан жаҳрия-яссавия (шунингдек, қодирия) тариқатига мансуб бўлганлар.\nМуҳаммад Солиҳхўжа Мирқурбоншайх азизон яшаган даврни Олимхон давридан Муҳаммад Алихон давригача деб кўрсатган. Буни вақфномадаги далиллар ҳам тасдиқлайди. Вақфномада, тузилган йил сифатида ҳижрий 1223 (милодий 1808) йил санаси кўрсатилган бўлса-да, у анча кейин қандайдир сабабларга кўра қайта кўчирилиб, тасдиқланган. Ҳужжатнинг тузилган йили Тошкентнинг Қўқон хонлиги таркибига қўшиб олинган йилларга (1808-1810) тўғри келади. Бунга вақфноманинг Муҳаммад Алихон даври Тошкент қозихонаси амалдорлари тарафидан тасдиқлангани ҳам далил бўлаолади.\nОдатда вақфномаларда унинг тузилган санаси рақам ва сўз билан ёзилган бўлса, ушбу вақфномада фақат рақам билан ёзилган. Шунинг учун бу ерда ҳужжатни ёзган шахс муҳрларда кўрсатилган 1240/1824 ёки 1242/1826 санасига мантиқан яқинроқ бўлган 1243/1827 санаси ўрнига янглиш ҳолда 1223/1808 санасини ёзган бўлиши мумкин. Нима бўлганда ҳам муҳрда кўрсатилганидек, 1240/1824 йилдан кейин тасдиқланган мазкур вақфномада Мирқурбоншайх азизоннинг “марҳум” сифатида тилга олинмаслиги унинг бу даврда ҳаёт бўлганидан дарак беради. Демак, Мирқурбоншайх азизон ҳақиқатан ҳам XIX асрнинг биринчи чорагида ҳали ҳаёт бўлган.\nМирқурбоншайх азизоннинг авлодларига келсак, XIX аср 2-ярми – XX аср бошига тегишли айрим вақф ҳужжатларида Мирқурбоншайх азизоннинг ўғиллари – Муҳаммадхўжа эшон ва Яъқубшайх Ялангқари маҳалласида, Азизлархон масжиди жойлашган кўчада истиқомат қилгани эслаб ўтилган. Ўша вақтарда Муҳаммадхўжа ҳаёт бўлмаган.\nМасжиднинг номланиши бевосита Мирқурбоншайх азизоннинг кейинги даврда яшаган авлодлари – Ҳодихон азизлар ёки Зайниддинхон эшон фаолияти билан боғлиқ. Сабаби уларнинг иккиси ҳам халқ орасида “Азизлархон” номи билан машҳур бўлган. Шунинг учун ҳам ҳозирда аҳоли орасида Азизлархон эшон дейилганда унинг Ҳодихон азизлар ёки Зайниддинхон эшон экани ҳақида аниқ бир фикр йўқ.\nЮқорида тилга олинган вақфномада масжид Яланқари маҳалла масжиди сифатида эслатилган. Муҳаммад Солиҳхўжа эса XIX асрнинг 70 йилларига тегишли хотираларида масжид номини келтирмаган. 1884 йилда 3 та – имом Зайниддинхон, Бадалбой Эшмуҳаммадбой ўғли ва эшон Азизлар масжидлари рўйхатга олинган. Улардан дастлабки иккитасини қурдирган киши тилга олинган. Учинчиси эса эшон Азизлар томонидан бунёд этилгани айтилса-да, мазкур шахснинг асл исми келтирилмаган.\n1884 йилда рўйхатга олинган эшон Азизлар масжиди бугунги кунда сақланиб қолган Азизлархон эшон масжиди билан айнан бир. Чунки, ушбу масжид ва Мирқурбоншайх азизон вақфномасида тилга олинган масжиднинг вақф мулклари (Ялангқор ва Арпапоя маҳалларида кичикроқ вақф ерлар) бир хил. Тилга олинган 1884 йилда масжидда Мирқурбоншайх авлодларидан мулла Имомхон эшон Маҳмудхон эшон ўғли имомлик қилган. Мулла Имомхон эшон авлодлари бугунги кунда ҳам Тошкент шаҳрида истиқомат қиладилар.\nАрхив қайдномаларида Зайниддинхон эшоннинг ҳам масжид қурдиргани аниқ тилга олинган. Ушбу масжид бугунги кунгача сақланиб қолмаган. Зайниддинхон эшон ўз даврининг чуқур билимли кишиларидан бўлиб, Бекларбеги мадрасасида бирга таҳсил олган сабоқдоши муаррих Муҳаммад Солиҳхўжа уни Бешёғоч даҳасининг таниқли шахслари қаторида эслаб ўтган. Н.Ликошиннинг ёзишича, Ялангқари маҳалласида яшовчи Имом Зайниддинхон (т.й. 1833) қодирия-жаҳрия тариқатига мансуб таниқли ва бой (у йилига 100 сўм солиқ тўлаган) эшонлардан бўлган. Унинг Тошкентда 600 нафар, Тошкент вилоятида 100 нафар муриди бўлган. Тахминан 1870 йилда наманганлик Меҳмонхон эшондан иршод олган Зайниддинхон эшоннинг ўзи ҳам учта халфа тайёрлаб рухсат берган . Зайниддинхон эшон жума кунлари эрталабдан то жума намози вақтигача ўз масжидида зикр тушган ва унда 100-200 киши қатнашган.\nАрхив ҳужжатларида Зайниддинхон эшоннинг 1892 йилда Тошкентда юз берган вабо ғалаёни етакчиларидан бўлганлигини кўрсатувчи маълумотлар ҳам талайгина . Н.Ликошиннинг таъкидлашича, бу воқеадан сўнг исёнчилар тарафдори сифатида айбланган Зайниддинхон эшон кўп ўтмай оқлангач обрўйи янада ортиб кетган. 1911 йилда эса Зайниддинхон эшоннинг Ялангқари маҳалласида яшовчи ўғли Муҳиддинхон эшон қодирия-жаҳрияга мансуб эшонлардан эканлиги ва 50 нафар муриди ҳам борлиги қайд қилинган.\nАзизлархон эшон масжиди бошқа кўплаб масжидлари сингари 1920 йилда ёпилган ва унинг биноси турли муассаларга ихтиёрида бўлган. Шу вақт давомида бир неча бор ёнғиндан зарар кўрган. Ёнғин асоратлари ҳозирда ҳам масжид айвони шифтида сезилиб туради. А.Исмоилов биз билан бўлган суҳбатда масжид ҳовлисидаги қабр масжид ёпилган 1920 йилда Камолон қабристонига кўчирилганлигини ҳамда 2007 йил ёзида рамзий қабр қайта тикланганлигинини таъкидлаб ўтди. Бироқ, ушбу қабр кимга тегишли эканлиги аниқ маълум эмас.\nАзизлархон эшон масжиди Тошкент шаҳридаги қадимий масжидлардан бири бўлиб, уни келгуси авлодга етказишнинг ягона йўли унда таъмирлаш ишларини имкон қадар тезроқ бошлашдир.\nАзизлархон эшон масжиди\nБир бўлак ер ҳудуди баёни. Тошкент шаҳри Арпапоя мавзеида жолашган. Ғарбдан бутунлай Мирсиддиқ Миромон ўғли мулки билан, шарқдан бутунлай Идрискелди Мирзатой ўғли мулки билан туташган, шимол томондан омма ариғи қирғоғига туташган.\nВа яна бир бўлак ер ҳудуди баёни. Мазкур шаҳарда Ялангқари маҳалласида жойлашган. Чегаралари шу тариқада: ғарбдан Азаматхўжа Ёрмуҳаммад ўғли мулкига, баъзан Ҳодихон Азизлар Муҳаммадхўжа марҳум ўғли мулкига туташган. Шарқ томондан бутунлай Шом отанинг файзосор мозори билан, шимол тарафдан ҳам бутунлай юқорида тилга олинган Ҳодихон азизлар мулки билан туташган. Бу ҳудуднинг ҳам атрофи маълум бўлди.\n… Аммо баъд, вақфлар саҳифаси шундай таҳрир қилинди. Бас, саодатмандлик йўлининг хайрлилиги шудирки, садақаи жория бериш “дунё охиратнинг зироат еридир”. Ва шунинг учун шарофатпаноҳ, саҳоватойин эшон Мирқурбоншайх азизон тарих 1223 (1808-1809) санада тани сиҳатлиги ва барча тасарруфлари ўтадиган ҳолатда ўз рағбати билан мўътабар шаъриат бўйича шаръий жиҳатдан шу тариқа: “ўзимнинг холис мулким бўлган юқорида номи зикр қилинган ҳудудларни Ялангқари маҳалла масжиди учун саҳиҳ вақф қилдим” – деб иқрор бўлди.\nМасжиднинг чегаралари қуйидагича: ғарбдан тамоман омма кўчаси билан, шимолдан тамоман ушбу масжиднинг таҳоратхонаси билан, жанубдан ҳам омма кўчаси билан туташган, барча ҳудуди маълум ва зоҳир бўлди.\nВа яна жаноб воқиф шарт қилдики, ушбу вақфдан нимаики ҳосил бўлса аввало мутавалли тавлият ҳақига ушр олсин, қолгани масжид иморати заруриятига сарф қилинсин. Агар масжид иморати эҳтиёжи бўлмаса вақф қилинган ер ҳосилидан масжид вазифасига сарф қилсинлар. Кимки, бунга хилоф иш қилса охират куни ўзи жавоб беради.\nМажлисда ҳозир бўлганлар: мулла Шоҳнеъмат валади …, мулла Турсун Бобо домла, мулла Тўқбой домла, мулла Ярашбой, мулла Бадал, мулла Раҳимбой, Жаҳонгирхон, мулла Худойберган, Эркахўжа эшон, Саидхон, мулла Бозорча, мулла Холдорбой қори, мулла Юсуф, мулла Абдулла ва бошқа мусулмонлар.\nҚози Исахўжа ибн Юнусхон эшон (1240/1824)\nМуҳаммад Шоҳбадал муфти ибн мулла Шоҳмуҳаммад Амин (1240/1824)\nМуҳаммадхон муфти ибн Юнусхон Алавий (?)\nМуллахон муфти ибн домулла Шоҳнеъмат (1242/1826)\n18.01.2017 да 15:57\nassalomu aleykum qadrdonlar. menga iltimos mustaqil ishim uchun Margílondagi chaqar masjidi haqida ma’lumot yuborsangiz.\n26.01.2017 да 15:17\nВаалайкум ассалом, қуйида Сиз сўраган масала бўйича интернет тармоғидан олган маълмумотимиз:\n“САЙЙИД ЖАЛОЛХОН ТЎРА” («ЧАҚАР») МАСЖИДИ\n«Чақар» сўзи топоним сифатида республикамизнинг кўпгина жойларида учрайди. Жумладан, Самарқанд вилоятининг Нарпай туманида, Қорақалпоғистондаги Амударё тумани ҳудудларида «Чақар» номли қишлоқлар бор. Тошкент шаҳрида бир маҳалла «Чақар» деб аталади. Чақар «хизматкор, камбағал, йўқсил» деган маънодадир. Қадимда камбағаллар яшайдиган жойлар шундай деб аталган бўлса керак. «Чақар» масжиди XX аср бошида Марғилоннинг йирик сармоядорларидан бири Саййид Аҳмадхонхўжанинг куёвлари Саййид Жалолхон тўра томонидан эски нураган масжид ўрнига қурилган. Ҳажми жиҳатидан унча катта эмас, номутаносиб кўринишга эга. Бинонинг фақат айвон қисми сақланиб қолган. Ўз вақтида бу қисм шарқ томонга қараган уч томони ёпиқ, тўсинли ва устунли айвоннинг бир қисми бўлган. Қишки хона ва хўжалик бинолари бузилиб кетган.\nАйвон устунлари нақш берилган саккиз қиррали сталактит муқарнас орқали шифтга тиралган. Устунларнинг асоси ёғочдан иборат бўлган. Шифт тўсинлар ёрдамида тўғри бурчакли хоналарга бўлиниб, уларнинг ҳар бирига яшил ёки қизил заминида ажойиб гулдасталар солинган гулдонлар ишланган. Бошқаларидан бир мунча юқорироқ кўтарилган шифтнинг ўрта оралиғига «ҳовуз» ясалиб, гириҳ услубида нақш берилган. Масжид шифтлари кўк, яшил ва пушти тусдаги ёзувлар билан мунаққаш этилган. Айвоннинг баланд жимжима карнизига қизил гулли ссбаргалар тасвири туширилган. Тўсинлардан бирида бино қурилган сана — ҳижрий 1329 йил (1911 йил) ва хўжандлик меъморлар Тўхтабек ҳамда Мирбобо ҳожи исмлари қайд қилинган.\nШифтларга ишлатилган бўёқ ва безак композицияларининг бағоят уйғунлашганлиги Фарғона халк усталари амалий санъатидан дарак беради. Ҳозирда ушбу иншоотда «Саййид Жалолхон тўра» расмий масжиди Адлия бошқармасининг 1998 йил 11 августдаги №15 рақамли гувоҳномага асосан фаолият кўрсатмокда.\nМасжид имом-хатиби: Мамарасулов Юнусхон Юсуфжонович\nМасжид манзили: Хожа Порсо МФЙ, Қандолатчилар кўчаси 37-уй.\n06.07.2017 да 09:01\nАссалому алайкум! Кўхна ва хамиша навкирон Тошкентимиз хакида шундай ажойиб сайт борлигидан сизларга катадан- ккатта ташаккур. Мени Чакардаги эски масжид биноси хакидаги Ўктамбек Султоновнинг маколаси жуда кизиктирди. Маколанинг охирида мана шундай сатрлар бор: Бир бўлак ер ҳудуди баёни. Тошкент шаҳри Арпапоя мавзеида жолашган. Ғарбдан бутунлай Мирсиддиқ Миромон ўғли мулки билан… Менимча юкорида кайд этилган шу инсон менинг бобомнинг боболари бўлиб чикишлари мумкин. Мумкин бўлса Мирсиддик бобомиз тўгрисида маълумотлар бўлса ёзиб юборсангиз.\n06.07.2017 да 21:28\nВаалайкум ассалом, эътиборингиздан мамнунмиз! Сиз айтган масала бўйича маълумотларни қараб кўрамиз\n26.07.2017 да 10:54\nМухтарам кадрдонлар! Охирги пайтларда shosh.uz сайтини ашаддий мухлиси бўлиб колдим, жуда кизикарли макола ва асарлар менда катта таъсурот колдирди. Бу борада вакф ва вакфнома деган тушунчалар хакида батафсил маълумот берсангиз.\n01.08.2017 да 23:52\nЭътирофингиздан мамнунмиз! Имкон қадар Сиз сўраган маълумотларни бериб борамиз


Венгриялик тадбиркорлар Жанубда иш бошлайди\nЖанубий Қозоғистон вилояти ҳокими Жансейит Туймебаев Венгриядан келган бир гуруҳ делегатлар билан учрашди. Делегация таркибида Яс Надькун Сольнюк минтақаси мажлиси раиси Шандор Ковач, Венгриянинг Алматидаги Бош консули Блауманн Ференц, Венгриянинг Қозоғистондаги фахрий консули Ласло Хорват ҳам бор.\nУчрашув давомида томонлар савдо-иқтисодий, ижтимоий-гуманитар, маданий алоқалар тўғрисида суҳбат юритиб, фикр алмашдилар.\nМинтақа раҳбари меҳмонларга Жанубий Қозоғистон вилоятининг иқтисодий ривожланиш суръати ҳақида айтиб, хориж сармоядорларига кўрсатиладиган барча қулайликларни тушунтирди.\n– Жанубий Қозоғистон вилояти – аграр минтақа. Бизда йилига 300 минг тонна пахта етиштирилади. Ўлкада асосан қишлоқ хўжалиги соҳасига устувор берилган. Вилоят мева-резавор, сабзавот, боғдорчилик маҳсулотларини етиштиради. Унинг индустриявий салоҳияти йил сайин яхшиланиб, бугунги кунда 11та индустриявий, 1та махсус иқтисодий минтақа фаолият юритмоқда. Бу жойларда керакли инфратузилмалар тўлиқ ўтказилиб, хориж сармоядорларга барча қулайликлар яратилган, – деди Жансейит Туймебаев.\nВенгриялик меҳмонлар эса икки мамлакат орасидаги муносабатларнинг бундан кейин ҳам ривожланишига ишонч билдирдилар. Келажакда маданий-гуманитар, савдо-иқтисодий алоқаларни кенгайтириб, айниқса, қишлоқ хўжалиги соҳасида қизғин фаолият юритиш ниятида эканликларини айтишди.\n– Венгрия – Қозоғистоннинг муҳим савдо-иқтисодий ҳамкори. Икки мамлакат орасида Қозоғистон-Венгрия стратегик кенгаши, иқтисодий ҳамкорлик тўғрисидаги ҳукуматлараро комиссия, Тадбиркорлик кенгаши, шунингдек, бевосита сармоялар бўйича Қозоғистон ва Венгриянинг бирлашган жамғармаси фаолият юритади. Ана шу имкониятлардан фойдаланиб, Жанубий Қозоғистон вилоятида қўшма корхоналар ташкил этиш ҳақида шартномалар тузадиган вақт келди. Ушбу қадамлар икки мамлакат орасидаги ўзаро муносабатни янада яхшилаши сўзсиз, – деди Венгриянинг Алматидаги Бош консули Блауманн Ференц.\nАйтганча, Жанубий Қозоғистон вилояти ва Венгриянинг товар айланмаси 2017 йилнинг биринчи ярмида 1 млн. АҚШ долларини ташкил этди. Шу йил 28 январь куни минтақамизга Венгрия Ташқи иқтисодий алоқа ҳамда ташқи ишлар вазирлиги давлат котиби Микола Иштванаи ва Венгриянинг Қозоғистондаги элчиси Андраш Барани махсус ташриф буюрган эди. Ўшанда Шимкентда Венгриянинг фахрий консулхонаси очилиб, фахрий консул этиб Қайрат Мўлдасейитов тайинланганди. Учрашув сўнггида меҳмонлар вилоят раҳбарини Венгрияга таклиф қилдилар.\nС. ШАРИФБОЕВА, 2017-08-16, 20:00 171


Нур томон йўл-684\nThursday, 09 June 2016 12:44\nСуҳбатимиз ибтидосида “Қасас” муборак сураси 9-ояти каримасининг тиловатига қулоқ тутамиз.\nوَقَالَتِ امْرَأَتُ فِرْعَوْنَ قُرَّتُ عَيْنٍ لِّي وَلَكَ ۖ لَا تَقْتُلُوهُ عَسَىٰ أَن يَنفَعَنَا أَوْ نَتَّخِذَهُ وَلَدًا وَهُمْ لَا يَشْعُرُونَ ﴿٩﴾\nФиръавннинг хотини: «(Бу бола) мен учун ҳам, сен учун ҳам кўз қувончидир. Уни ўлдирманглар. Шоядки, у бизга фойда берса ёки уни бола қилиб олсак», деди. Ҳолбуки, улар сезмасдилар. (9)\nӮтган дастуримизда Фиръавн хотини билан Нил дарёси соҳилидаги қаср ҳовлисида ӯтирганларида ногаҳон сув юзида оқиб келаётган сандиқчани кӯриб қолишди, деб айтган эдик. Сандиқчани дарёдан чиқариб олиш буйруғини берди. Уни очиб қарашса, ичида бир чақалоқ ётарди. Фиръавннинг буйруғига кӯра Бани Исроиллик бӯлган бу ӯғил болача ӯлдирилиши керак эди. Зобитлар болачани ӯлдирмоққа шайланган чоғи Фиръавннинг хотини подшоҳга қараб деди:\n--Нега уни ӯлдирмоқчи бӯляпсиз? Бу бола хонадонимизга шодлик ва хайр-баракот келтириши мумкин. Ӯғлимиз йӯқ-ку, уни ӯғил қилиб олиб, ӯзимиз хоҳлагандек тарбиялаймиз. У келажакда сизнинг тож-тахт ва хонадонингизнинг вориси бӯлиши мумкин.\nАёлнинг меҳр-муҳаббат ила ҳаяжонланиб гапирган гаплари Фиръавннинг чақалоқ қонидан кечиши ва унинг тирик қолишига сабаб бӯлди. Улар қодир Аллоҳ Фиръавнни ӯз душмани жонининг ҳимоячисига айлантирганини ҳали билишмасди.\nАёл бир халқ ва ҳатто тарихнинг йӯналишини ӯзгартира олиш қудратига эга.Фиръавннинг хотини Мусони ӯлим чангалидан озод қилиб, Бани Исроил қавмини фиръавнийлар зулмидан нажот берди ва тарихнинг йӯналишини ӯзгартирди.\nҚалблар Аллоҳнинг ихтиёридадир. Агар Аллоҳ ирода қилса, қотиб қолган кӯнгилларни ҳам юмшатиши мумкин. Худди барча Бани Исроиллик ӯғил болачаларни ӯлдириш буйруғини берган Фиръавннинг тош қотган қалбини ҳазрат Мусога нисбатан юмшатгани каби.\nЭнди “Қасас” муборак сураси 10-11-ояти карималарининг тиловатига қулоқ тутамиз.\nوَأَصْبَحَ فُؤَادُ أُمِّ مُوسَىٰ فَارِغًا ۖ إِن كَادَتْ لَتُبْدِي بِهِ لَوْلَا أَن رَّبَطْنَا عَلَىٰ قَلْبِهَا لِتَكُونَ مِنَ الْمُؤْمِنِينَ ﴿١٠﴾ وَقَالَتْ لِأُخْتِهِ قُصِّيهِ ۖ فَبَصُرَتْ بِهِ عَن جُنُبٍ وَهُمْ لَا يَشْعُرُونَ ﴿١١﴾\nБу ояти карималар қуйидагича таржима қилинган :\nМусонинг онасининг қалби бўшаб қолди. Мўминлардан бўлиши учун қалбини мустаҳкам боғламаганимизда, уни билдириб қўйишига сал қолди. (10) У(она) у(Мусо)нинг опасига: «Изидан бор», деди. Бас, уни бир четдан кўрди. Ҳолбуки, улар сезмасдилар. (11)\nФарзандини сандиқчага солиб, Нил дарёсига оқизган онанинг қалбида хавотир тӯфоти барпо бӯлди. Ӯзи югуриб бориб, сандиқчани сувдан чиқариб, болачасига нажот бахш этишига оз қолди. Аммо фарзандини сандиққа солиб дарё тӯлқинлари ихтиёрига топшириш илҳомини берган Худо боласини унга қайтариб бериш ҳақидаги Илоҳий ваъдага нисбатан ишончини мустаҳкам айлаб, кӯнглини хотиржам этди. Шу сабабли ӯзи бевосита аралашмай, Мусонинг синглисидан сандиқчани узоқдан туриб кузатишни илтимос қилди. Сандиқни биров дарёдан чиқариб оладими ёки у оқиб кетаверадими?\nМусонинг синглиси ҳам ӯз масъулиятини сидқидилдан бажариб, маъмурларга билинтирмай, сандиқчани кӯздан қочирмай кузатди.\n1.Сирни пинҳон сақламоқ иймонлилик, уни ошкор этиш эса иймоннинг заифлиги белгисидир.\n2.Қалб хотиржамлиги Аллоҳ ва Унинг ваъдаларига нисбатан мустаҳкам иймоннинг натижасидир.\n3. Аллоҳга таваккул қилиш дегани бирор-бир ишга қӯл урмай, бефарқ қараб туриш керак, деган маънони билдирмайди. Мусонинг онаси Худога таваккул қилди, шу билан бирга қизига сандиқни кӯздан қочирмай кузатишини буюрди. Форс тилидаги “Таваккул билан туянгни боғлаб қӯй” зарбулмасали ҳам шунга ишора қилади.\nЭнди “Қасас” муборак сураси 12-13-ояти карималарининг тиловатига қулоқ тутамиз.\nوَحَرَّمْنَا عَلَيْهِ الْمَرَاضِعَ مِن قَبْلُ فَقَالَتْ هَلْ أَدُلُّكُمْ عَلَىٰ أَهْلِ بَيْتٍ يَكْفُلُونَهُ لَكُمْ وَهُمْ لَهُ نَاصِحُونَ ﴿١٢﴾ فَرَدَدْنَاهُ إِلَىٰ أُمِّهِ كَيْ تَقَرَّ عَيْنُهَا وَلَا تَحْزَنَ وَلِتَعْلَمَ أَنَّ وَعْدَ اللَّـهِ حَقٌّ وَلَـٰكِنَّ أَكْثَرَهُمْ لَا يَعْلَمُونَ ﴿١٣﴾\nВа бундан олдин унга эмизгувчиларни ҳаром қилган эдик. Бас, (опаси): «Мен сизларга уни сиз учун кафилликка оладиган ва унга насиҳатгўй бўлгувчи аҳли байтни айтиб берайми?» деди. (12) Бас, Биз уни онасига кўзи қувончга тўлиши, хафа бўлмаслиги ва, албатта, Аллоҳнинг ваъдаси ҳақ эканини билиши учун қайтардик. Лекин кўплари буни билмаслар. (Аллоҳ таоло Ўзининг ҳикматли тадбири ила Мусо алайҳиссаломни оналарига қайтариб берди. Оятда таъкидланишича, бундан қуйидаги учта мақсад кўзланган эди: 1. Мусо алайҳиссалом ила оналарининг кўзлари қувониши. 2. Онанинг ўғли Мусо алайҳиссалом фироқи ила хафа бўлмаслиги. 3. Мусо алайҳиссалом оналари Аллоҳнинг ваъдаси ҳақ эканини билишлари. Чунки аввал Аллоҳ таоло у аёлга, Биз уни сенга қайтаргувчимиз, деб ваъда берган эди. Ана ўша ваъдасини ҳақ ила амалга оширди. Ҳа, Аллоҳ таоло нимани ваъда қилса, уни албатта бажаради. Шундай қилиб, Мусо алайҳиссалом оилаларидан айрилмаган ҳолда Фиръавннинг қасрида тарбия топа бошладилар.) (13)\nТабиийки, бир неча соат онасидан жудо бӯлган чақалоқ оч қолиб, чанқаб қаттиқ йиғлай бошлайди. Фиръавн болачага доя келтириш буйруғини беради. Аммо Аллоҳнинг иродаси билан чақалоқ бирор-бир доянинг кӯкрагини оғзига олмайди. Маъмурлар бу чинқириб йиғлаётган чақалоқни қандай тинчитишни билмай, хуноб бӯлишди.\nШу пайт Мусонинг синглиси ӯз онасини жуда меҳрибон доя сифатида тавсия қилиб, у бу чақалоқни уйига олиб бориб яхши парвариш қила олишини айтди. Бу таклифни қабул қилган маъмурлар ӯзлари билмаган ҳолда чақалоқни онасининг иссиқ бағрига қайтаришди. Чақалоқ тинчланди. Маъмурлар ҳам ӯз ишларини қойилмақом қилиб бажарганларидан хурсанд эдилар.\n1. Кураш жабҳасида киши зийрак бӯлиши, душманни ғафлатда қолдириб, ӯз режасини амалга ошириши лозим. (Мусонинг опаси пайтдан фойдаланиб, онасини доя сифатида тавсия этгани каби).\n2. Аллоҳнинг дунё ва охират учун берган ваъдаларига қатъий ишонч ҳосил қилиб, Илоҳий ишларни чекланган моддий мезонлар билан ӯлчамаслигимиз лозим.\n3. Фарзанд онанинг руҳ ва жонига осойишталик бахш этади. Фарзандли бӯлишдан ҳазар қиладиган, фарзандсиз киши муаммосиз, тинчгина яшайди, деб ӯйлайдиган оналар ӯзларини фарзанд билан унс ва улфат тутиниш лаззатидан маҳрум этишади.\nMore in this category: « Нур томон йўл-683\tНур томон йўл-685 »


Зебинисо Давранова – .:: Xadicha.uz\nTag Archives: Зебинисо Давранова\nҲижоз ва унинг фазли\nFebruary 28, 2020\tLeave a comment 75 Views\nҲижоз Тиҳома ва Нажд орасида жойлашган жой номидир. Aраб тилида Ҳижоз “тўсиқ” деган маънони англатади. Нажд ва Aл-Ғовр ( Ўлик денгизидаги гирдобли жой) шаҳарлари ўртасида тўсиқ бўлиб турганлиги учун, Ҳижоз деб номланган. У яна “ғарбий вилоят” деб ҳам танилган. У Ғарбдан Қизил денгиз, Шимолдан Иордания, Шарқдан Нажд ва Жанубдан Aсир вилоятлари билан чегараланган. Саудия Aрабистонининг Шимолий-Ғарбида жойлашган тарихий вилоят. Ҳижоз ...\nFebruary 20, 2020\tLeave a comment 113 Views\nМадинаи мунаввара фазилатли ва барокатли шаҳардир. Мадина луғатда “шаҳар” маъносини англатса-да, ушбу ном Пайғамбаримиз соллаллоҳу алайҳи ва саллам ҳижрат қилган шаҳарга атоқли ном бўлиб қолган. Мадинаи мунавваранинг Нурафшон шаҳар, ал-Ислом, Қалб ал-ислом, Дор ал-Ислом, Дор ал-Сунна каби 95 дан ортиқ номлари бор. Қадимда бу шаҳар Ясриб деб номланган. Бу шаҳарнинг фазилатлари санаб саноғига етиб бўлмайдиган даражада кўпдир, уларнинг баъзиларини еслаб ...


Расмийлар: 1000 дан ортиқ Афғонистон фуқаролари Тожикистонда бошпана топмоқдалар\nТоғли Бадахшон автоном вилояти ҳокимиятининг хабар беришича, толиблар Афғонистон шимолидаги аксарият округларни эгаллаб олгандан сўнг, 1000 дан ортиқ одам Тожикистонга қочиб кетган.\n«Қочқинлар учун барча зарур шарт-шароитлар яратилган, улар озиқ-овқат ва яшаш учун жой билан таъминланган, ҳозирда уларга инсонпарварлик ёрдами кўрсатиш учун халқаро хайрия ташкилотлари билан музокаралар олиб борилмоқда», — дейилади вилоят маъмуриятида.\nБир кун олдин ТБМВ маъмуриятининг Фейсбукдаги расмий саҳифасида чегара зонасидан 400 га яқин қочоқни автоуловлар билан қандай қилиб хавфсиз жойга олиб боришни кўрсатадиган видео пайдо бўлди.\nТБМВ матбуот котиби Ғолиб Ниятбекзоданинг 8 июль куни Озоди радиосига айтишича, 1037 афғон қочқини бор, аммо уларнинг сони кўпайиши мумкин. Унга кўра, улар 4-5 июль кунлари Афғонистоннинг Бадахшон вилоятининг бир неча туманлари Толибон томонидан ишғол қилинганда чегарани кесиб ўтишган.\nАфғонистонлик қочқинлар билан боғланиш уринишларимиз муваффақиятсиз тугади. ТБМВ ҳокимияти қочқинлар хавфсиз жойда эканликларини, аммо хавфсизлик нуқтаи назаридан аниқ қаерда эканлиги ҳақида ҳисобот бермаганликларини таъкидламоқда. «Қочоқлар маҳаллий ҳокимият томонидан озиқ-овқат, кийим-кечак ва турар жой билан таъминланади», деб таъкидлади вилоят ҳокимлигининг расмий вакили.\nОзоди радиосининг хабар беришича, афғон қочқинларининг аксарияти Хоруғга жойлаштирилган. Тожикистонга асосан 18 ёшдан 40 ёшгача бўлган афғонлар кўчиб кетишган. Улар ўз ватанига қайтариладими ёки узоқ вақт Тожикистонда қолиш-қолмаслиги номаълум. Афғонистон Миллий хавфсизлик кенгаши кеча Тожикистонда бошпана топган 2300 афғон аскари мамлакатга қайтарилгани ҳақида хабар тарқатди. Бироқ, Кобулда расмийлар тинч аҳолининг қайтиб келиши мумкинлиги ҳақида сукут сақламоқда.\nТБМВ маъмурияти матбуот марказининг хабар беришича, вилоят раҳбари Ёдгор Файзов 6 июль куни БМТнинг Қочқинлар бўйича Олий комиссари вакиллари ва Оғахон фонди раҳбарияти билан афғон қочқинларининг кейинги тақдири тўғрисида суҳбатлашди. Маҳаллий ҳокимият қочқинлар оқимига тайёр эканликларини ва давом этаётган жанговар ҳаракатлар туфайли ўз уйларини тарк этишга мажбур бўлган 10 мингга яқин афғонни ўз ҳудудларига жойлаштира олишларини айтмоқда.\nАйни пайтда, ижтимоий тармоқлардаги фуқаролик жамияти вакиллари тожикистонликларни афғон қочқинларига ёрдам бериш учун маблағ йиғишга чақирмоқда.\nСўнгги ойларда АҚШ ва НАТО қўшинларининг Афғонистондан чиқиб кетиши фонида Толибон ҳужумга ўтди ва Тожикистон Миллий хавфсизлик миллий қўмитаси маълумотларига кўра улар 1430 дан ортиқ аскарларнинг 70% дан кўпроғини назорат остига олишди.


Фозил Мусаев: Осиёнинг энг кучли чемпионатида тўп сураётганимдан мамнунман\n30 апрель,2017, 15:35 1134\nЭътиборингизга Японияда клубларида тўп сураётган ўзбекистонлик биринчи футболчи, “Жубило Ивата” клуби аъзоси Фозил Мусаевнинг сайт учун берган эксклюзив интервьюсини тақдим этамиз. Футболчи ўз мақсадлари, яқин инсонлари, Япониядаги фаолияти ҳақидаги фикрларини биз билан баҳам кўрди.\n- Авваламбор, Япония чемпионати доирасида киритаётган голларингиз билан табриклаймиз. Ўзбекистонда сизнинг фаолиятингизни доимий равишда кузатиб боришади.\n- Футболга қандай қилиб кириб келганлигингиз мухлислар учун, албатта, қизиқ. Спортдаги биринчи мураббийингиз ким ва ҳаётда кимни устоз деб биласиз?\n-Отам ўз вақтида футболчи бўлган, кўриб турганингиздек, мен ҳам унинг изидан бордим. Шу сабабли, мен ҳаёт мактабида ҳам, спортда ҳам биринчи устозим сифатида отамни эътироф этаман. У мени ҳар томонлама қўллаб-қувватлаган. Кейинчалик Чиғатой жамоаси таркибида Ахмад Убайдуллаевдан сабоқ олдим.\n- Сафдошларингиздан кимни яқин дўстингиз сифатида қабул қиласиз?\n-Александр Шадрин менинг энг қадрдон дўстим. Биз бирга спортга илк қадамларимизни ташлаганмиз. У ажойиб инсон ва яхши футболчи. Бир жамоада ўйнамаган пайтларимизда ҳам доим бир-биримизни қўллаб-қувватлаганмиз. У мен бирга ўйнаган энг зўр футболчи сифатида қолаверади.(Александр Шадрин “Машъал”, “Навбаҳор”, “Локомотив”да ва Ўзбекистон терма жамоаси таркибида ҳужумчи сифатида ўйнаган. 2014 йилда Тошкентда ошқозон касаллигидан вафот этган).\n- Қайси футболчиларга ҳавас қиласиз?\n-Ўзбекистонлик футболчиларнинг ҳаммасини ҳурмат қиламан, уларнинг ҳар бири ўз ўрнига эга. Ҳавас қилиш масаласига келсак, “Барселона” ўйинчиси Лионел Мессини айтган бўлардим. Унга ўхшаганлар юз йилда бир марта туғилади, менимча. Унинг камтарлиги, меҳнатсеварлиги, доимо етакчиликни сақлаб келиши мақтовга лойиқ.\n- Хотирангизни ҳеч қачон тарк этмайдиган муваффақият ва муваффақиятсизлик?\n-Мен учун энг эсда қоларли ғалаба Эронда ўйнаётган пайтимда бўлган эди. Сўнгги турда чемпионлик учун учта жамоа кураш олиб бораётганди. Биринчиликни “Трактор Сози” ва “Нафт Теҳрон” жамоалари эгаллаб турарди. Бизнинг “Сепаҳон” жамоамиз эса иккинчи ўринни банд этиб турарди. Пешқадамликни қўлга киритишимиз учун икки рақибимизнинг дуранг натижаси керак эди. Ўша куни омад бизга кулиб боқди. Охирги тўқнашувда ғалабани қўлга киритдик ва Эрон чемпионига айландик. Энг катта муваффақиятсизлик эса Ўзбекистон олимпия терма жамоаси таркибида Лондондаги Олимпиадага чиқиш учун баҳс олиб бораётганимизда бўлган эди. Биз БАА терма жамоаси билан тўқнашдик. Дастлаб ғалаба биз томонда эди, аммо сўнгги дақиқаларда иккита голни ўтқазиб юбордик ва 3:2 ҳисоб билан ғалабани бой бердик. Минг афсуски, Лондон Олимпиадасига бир қадам қолганда омад биздан юз ўгирди.\n- Суриянинг ғалабасидан сўнг кўпчилик терма жамоамизнинг жаҳон чемпионати-2018 га чиқа олишига шубҳа билдирмоқда. Бу борада сизнинг фикрингиз?\n-Подадан олдин чанг чиқариш ярамайди. Терма жамоанинг чемпионатга чиқишга ҳали имконияти бор. Тан олиш керак, Сурия билан бўлган тўқнашувдаги мағлубият кўпчиликнинг руҳини тушириб юборди. Аммо муваффақиятсизликларни унутиш ва олға интилиш керак. Ҳали олдимизда ғалаба қозонишимиз керак бўлган учта баҳс турибди. Халқимиз билдираётган ишончни оқлаб, чемпионатга йўл оламиз, албатта.\n- Япониядаги фаолиятингизга тўхталиб ўтсангиз.\n-“Насаф”да ўйнаб юрган пайтимда Япопия чемпионатига чиқишим мумкинлиги менга маълум бўлди. 2016 йил декабр ойида агентим Санъат Шарипов орқали Япония вакили жаноб Хошикава ва клуб бош директори жаноб Хаттори билан учрашдик. Суҳбатимизнинг натижаси шу бўлдики, мен Японияга бориб, тиббий кўрикдан ўтадиган бўлдим. Кейинчалик шартнома асосида клубга қабул қилиндим.\n- Сизни клубга таклиф қилишганидан ҳайратга тушганмисиз?\n-Очиғи, ҳайрон қолмаганман. Чунки футболчи ҳар доим ўз кучига ишониши керак. Ҳар доим ўз устимда ишлардим ва нималарга қодир эканлигимни кўрсатишга тиришардим. Япония клуби вакиллари фаолиятимни кузатишлари ҳақида менга маълум қилишганди. Ўз кучимни намойиш қилишга ҳаракат қилдим.\n- Янги жамоа сизни қандай қабул қилди? Киришиб кетишингиз қийин кечмадими?\n-Ҳар қандай футболчида бўлганидек, янги жамоага қўшилиб кетиш сал қийин бўлди. Чунки, янги жамоа бу - янги дунё дегани. Худога шукур, бу жараён менда осон кечди. Кўникишниг иложи йўқ чунки, жамоа вакиллари ўз ишининг усталари, ўйинчилар учун ҳамма шароитлар мавжуд. Бутун ишчи гуруҳ орасида дўстона муносабатлар ўрнатилган. Мени ўз оила аъзоларидек, илиқ қабул қилиб олишди. Фақатгина, ўз устида ишлаш ва яхши натижалар кўрсатиш талаб этилади.\n- Мулоқот жараёнида, яъни тил масаласида қийинчиликларга дуч келмадингизми?\n-Атрофдагилар билан инглиз тилида мулоқот қиламан. Бир-биримизни бемалол тушуняпмиз. Спортдан бўш вақтимни эса тил ўрганишга бағишлайман.\n- Японияда чет эллик ўйинчиларни қандай қабул қилишади? Клуб мухлислари сизни қандай қарши олишди?\n-Худди клуб аъзоларидек, мухлислар ҳам илиқ қарши олишди. Бу ерда маҳаллий ёки чет эллик ўйинчиларни ажратишмайди, ҳамма бирдек кўрилади. Ҳар қандай вазиятда мухлислар бизни қўллаб-қувватлашади ва биз бутун жамоамиз билан билдирилган ишончни оқлашга ҳараркат қиламиз.\n- Ўзбекистон чемпионатини кузатиб борасизми? Ғолибликка энг йирик даъвогар сифатида қайси жамоани эътироф эта оласиз?\n-Бўш вақт топилди дегунча, чемпионат ўйинларини кузатаман. Айтиш керакки, бу йил кутилмаган натижалар кзатилмоқда. Ҳозирча чемпионлик ўрнига бирор жамоани кўрсатиш мушкул. Шахсан мен Қаршининг “Насаф” жамоасига чин дилдан муваффақият тилайман.\n- Осиёнинг энг кучли чемпионати ҳисобланган J-лигада ўйнаётган биринчи ўзбекистонлик футболчисиз. Япониядаги футбол ҳаёти Ўзбекистон ва Эрондагидан қанчалик фарқ қилади?\n-Менимча, ҳар бир давлатнинг ўз маданияти ва урф-одатлари бор. Улар ўз-ўзидан бу ердаги спорт ҳаётига, ривожига ҳам таъсир кўрсатади. Япония хусусида шуни ишонч билан айта оламанки, футбочилар учун барча шароитлар бор. Бу ерда инсон бутун борлиғини спортга бағишлай олади.\n- «Жубило Ивата»нинг яқин келажакдаги мақсадлари қанақа?\n-Бутун жамоамиз билан лиганинг кучли тўртлигига кириш учун ҳаракат қиляпмиз. Бу бизнинг янги мавсумда Осиё чемпионлар лигасига чиқишимизни таъминлайди. Ҳозирда бутун диққатимизни шунга қаратганмиз.\n- Сўнгсўз ўрнида, келажакдаги режаларингиз ва орзуларингиз ҳақида тўхталиб ўтсангиз.\n-Ҳозирда энг асосий мақсадим - клубга лойиқ ўйинчи сифатида яхши ўйин кўрсатиш ва мавсумни ғолиб жамоа таркибида якунлаш. Ва, албатта, Ўзбекистон терма жамоасига Россиядаги жаҳон чемпионатида муваффақият тилайман.\nЗемфира Яблокова суҳбатлашди.\nСаодат Абдурахманова таржимаси\nФозил Мусаев Криштиануга қарши ўйнади 181 18.11.2017\nМусаевнинг жамоаси кубокдаги юришини якунлади 210 25.10.2017\nМусаевнинг жамоаси сўнгги дақиқаларда ирода кўрсатди 267 21.10.2017\nМусаевнинг жамоаси ОЧЛ йўлланмаси учун курашмоқда 482 14.10.2017\nМусаевнинг жамоаси ўртамиёна клуб билан дуранг ўйнади 134 30.09.2017\nТеглар: Жубило Ивата Мусаев Насаф\nШошилинч хабар! “Насаф” – “Пахтакор” ўйини куни чипталар сотувга чиқарилмайди 1128\n2017 йилда ким кўп гол киритди? Мессими ёки Роналду? 914\n17 ноябрь,2017, 22:48\nШоҳжаҳон Эргашев АҚШдаги иккинчи жангини Лас-Вегасда ўтказади 882\nПСЖ раҳбари Неймарнинг нархи борасидаги хабарларга ўз муносабатини билдирди 801\n“Нефтчи” клуби ЎзПФЛ талабларини бажаришга киришди 712\nРоналдо: Мен ПСЖдан қўрқмайман 706\n"Насаф" - "Пахтакор". Йил жангининг превьюси 675\nУмид Аҳмаджонов: ЯФА билан ҳамкорлик ўзбек футболи учун жуда катта фойдаси тегади 548


А.Абдурасулова: Ботиров устидан чиқарилган ҳукм адолатсиз!\nҚирғизистондаги “Қилим шами” инсон ҳуқуқлари ташкилоти раҳбари Азиза Абдурасулова.\nҚирғизистонлик ҳуқуқ фаоли Азиза Абдурасулованинг фикрича, Қодиржон Ботиров устидан чиқарилган ҳукм адолатсиздир.\n28 октябр куни Жалолобод шаҳар суди Қодиржон Ботиров ва у билан судланаëтган яна беш нафар ўзбек лидерлари деб аталаëтган шахслар устидан ҳукм ўқигани тўғрисида кеча хабар берган эдик.\nҲукмга кўра Қодиржон Ботиров ва Иномжон Абдурасуловлар 2010 йилдаги Ўш воқеаларининг уюштирувчилари сифатида айбдор, деб топилиб, бир умрлик қамоқ жазосига ҳукм қилинди.\nБулар билан бирга судланган Абдураҳмон Абсдуллаев, Халилжон Худойбердиевлар 20 йилданга, Жавлон Мирзахўжаев 14 йилга, Муҳаммадрасул Абоқжонов 6 йилга қамоқ жазосига ҳукм қилинди.\nСудланганларнинг мол-мулклари давлат фойдасига мусодара қилиниши ҳам ҳукмда қайд этиб ўтилган.\nҚирғизистонлик ўзбеклар лидерлари, деб аталаётган 6 киши устидан ўқилган ҳукм тўғрисидаги фикрларини ўртоқлашишини сўраб, Ботиров ва бошқалар устидан ўтказилган судловни яқиндан кузатган Қирғизистондаги “Қилим шами” инсон ҳуқуқлари ташкилоти раҳбари Азиза Абдурасуловага мурожаат қилдик.\nАзиза Абдурасулова: Кечаги ҳукм ҳақида гапирар эканмиз, биринчидан суднинг айбланувчилар иштирокисиз ўтказилганини айтиб ўтишимиз керак. Адвокатлар ҳам қатнашгани йўқ. Жараённинг сўнгги мажлисларидагина бир адвокат – Назгуль Суюмбаева қатнашди.\nЭндиликда ҳукм қилинганлар шаҳар суди ҳукми устидан юқори инстанция судига шикоят аризаси ёза оладиларми-йўқми, деган масала очиқ қолмоқда.\nОзодлик: Чиқарилган ҳукмни адолатли ҳукм, дея оласизми?\nАзиза Абдурасулова: Ҳеч ким айта олмайди адолатли ҳукм бўлди, деб. Чунки судда судланувчиларнинг ўзлари қатнаша олмади. Ўзларини ҳимоя қила олмади. Ҳукмни чиқарган судьянинг ўзи ҳам айта олмаса керак, бундай деб.\nОзодлик: Судда қанча гувоҳ кўрсатма бергани тўғрисидаги маълумотлар мунозараларга сабаб бўлаяпти. Бу ҳақда сиз нима дея оласиз?\nАзиза Абдурасулова: Бизнинг “Қилим шами” инсон ҳуқуқлари ташкилотимиз Ўш, Бишкек ва Жалолободда бўлиб ўтаётган суд жараёнларини диққат билан кузатиб келаяпти. Шунинг учун аниқ биламизки, Қодиржон Ботиров ва у билан бирга судланган 5 кишининг судида ҳаммаси бўлиб 26 гувоҳнинг берган кўрсатмаси тингланди. Бизда уларнинг рўйхати ҳам бор. 300 гувоҳ ҳақида гап бўлиши мумкин эмас.\nОзодлик: Жабрланганлардан қанчаси судга кўрсатма берди?\nАзиза Абдурасулова: Ҳужжатларим ҳозир қўлимда эмас. Шунинг учун аниқ айта олмайман. Лекин 5-6 кишигина судга келганини биламан.\nОзодлик: Ҳукмнинг айнан сайлов арафасида, сайловдан 2 кунгина олдин чиқарилгани ҳам саволларни пайдо қилмай қўймайди...\nАзиза Абдурасулова: Сайловга боғлиқ ёки боғлиқ эмас, дейишим қийин.\nОзодлик: Баъзилар фикрича, ҳукмнинг сайлов арафасида чиқарилишидан мақсад ҳокимият вакили бўлган номзод фойдасига овоз кўпайтиришдир. Бошқалар эса, бу фикрнинг мутлақ тескарисини айтмоқда, яъни ҳокимият вакили бўлган номзодга қарши кўрилган чора – провокация, демоқда. Сиз қайси фикрга қўшилган бўлардингиз?\nАзиза Абдурасулова: Мен провокация деяётганларга қўшилган бўлар эдим. Чунки айнан жанубий минтақаларда яшайдиган миллий озчилик вакиллари – ўзбекларнинг овозларини ким олса, ўша номзоднинг президентликка сайланиш имконияти кучаяди. Шунинг учун ҳам провокация дейиш мумкин. Ботиров ва бошқалар устидан чиқарилган ҳукм жорий ҳокимият вакиллари бўлган номзодларга нисбатан терс фикр уйғотиш учун қилинган иш бўлиши мумкин.\nОзодлик саволларига Қодиржон Ботиров ва бошқалар устидан ўтказилган судловни яқиндан кузатган Қирғизистондаги “Қилим шами” инсон ҳуқуқлари ташкилоти раҳбари Азиза Абдурасулова жавоб берди.


Чўлпон Отада ташқи ишлар вазирлари нималарни муҳокама қилишди? - 22.07.2018, Sputnik Ўзбекистон\nЧўлпон Отада ташқи ишлар вазирлари нималарни муҳокама қилишди?\nЧўлпон Отада Қозоғистон, Қирғизистон, Тожикистон, Туркманистон ва Ўзбекистон ва ташқи ишлар вазирлари учрашуви бўлиб ўтди. 22.07.2018, Sputnik Ўзбекистон\n14:52 22.07.2018 (янгиланди: 14:56 22.07.2018)\n© МИД КРВстреча министров иностранных дел стран ЦА в Чолпон Ате\nЧўлпон Отада Қозоғистон, Қирғизистон, Тожикистон, Туркманистон ва Ўзбекистон ва ташқи ишлар вазирлари учрашуви бўлиб ўтди.\nТОШКЕНТ, 22 июл – Sputnik. Қирғизистоннинг Чўпон Ота шаҳрида 20-22-июль кунлари Марказий Осиё давлатлари Ташқи ишлар вазирларининг учрашуви бўлиб ўтди, деб хабар қилмоқда Ўзбекистон ТИВ матбуот хизмати.\nАбдулазиз Камилов Қатар делегациясини қабул қилди\n17 Июл 2018, 17:01\nУчрашувда Қозоғистон, Қирғизистон, Тожикистон, Ўзбекистон ва Туркманистон Ташқи ишлар вазирлари жамланиб, 2018 йилнинг 15 мартида Остонада бўлиб ўтган маслаҳатлашув якунларини мустаҳкамлашга доир масалаларни муҳокама қилишди.\nХусусан, минтақавий ҳамкорликни ривожлантиришнинг ҳозирги ҳолати ва истиқболларини, хавфсизликни таъминлаш, чегара, транспорт ва транзит алоқалари, сув-энергетика манбаларидан фойдаланиш, савдо-иқтисодий ва маданий-гуманитар ҳамкорлик ва бошқалар.\nУчрашув кун тартибидан қуйидаги масалалар ўрин олган эди:\nМарказий Осиё давлатлари ўртасидаги давлат чегараларини халқаро ҳуқуқий расмийлаштириш ҳамда минтақадаги ҳудудлараро ва чегараолди ҳамкорликнинг фаоллашишидаги ижобий ўсиш;\nХалқаро терроризм ва экстремизм, наркотикларнинг ноқонуний айланиши, уюшган трансмиллий жиноятлар ҳамда минтақавий хавфсизликнинг таҳдидларига қарши курашиш бўйича ҳамкорликни, жумладан халқаро ва минтақавий ташкилот доирасидаги ҳамкорликни янада ривожлантиришнинг зарурияти;\nСавдо-иқтисодий алоқаларни янада мустаҳкамлаш, ўзаро савдони кўпайтириш учун қулай шароитлар яратиш зарурлиги, минтақа ичидаги инвестицион ҳамкорликни олға суриш;\nМинтақанинг транзит имкониятларини кенгайтириш, минтақа давлатларининг иқтисодий ҳамкорлиги мустаҳкамланишига, транспорт инфратузилмасининг ривожланишига ва транспорт коммуникациялари орқали транзит юк ташишни йўлга қўйишга имкон яратиш;\nМарказий Осиёда сув-энергетика манбаларидан комплекс фойдаланиш. Мазкур соҳада минтақанинг барча мамлакатлари қизиқишларидан ва эҳтиёжларидан келиб чиққан ҳолда, ўзаро манфаатли ҳамкорликнинг барқарор узоқ муддатли механизмларини ишлаб чиқиш зарурати;\nМарказий Осиё давлатлари халқларининг маданияти, тарихи ва тиллари муштараклигини қайд этдилар ҳамда таълим, маданият, санъат, фан, туризм ва бошқа соҳалардаги давомий ҳамкорликни ривожлантириш;\nМарказий Осиё давлатлари Ташқи ишлар вазирларининг кейинги учрашуви Тожикистон Республикасида ўтказилиши белгилаб олинди.


Тил билган - эл билади\nТил билган - эл билади 31.08.2020 12:01\nЧет тилларини ўрганиш замон талаби\nДарҳақиқат, тараққий этган давлатлар қаторида ўз ўрнини мустаҳкамлаб бораётган она диёримизда хорижий тилларни ўрганиш замон талабига айланиб улгурди. Бугунги кун талабига жавоб берадиган кадр камида иккита чет тилида бемалол суҳбатлашишни уддалаши лозим.\nМақоламнинг сарлавҳасига изоҳ сифатида “Чет тилларини ўрганиш шартми? ўз тилимизни билсак етарли эмасми?” - деб тил ўрганишдан ҳеч маъно тополмай бош қотираётганларга, “вақтни кетказиб нима қиламан, ўз соҳамни билсам бўлдида, деб ўзини пайсалга солаётганларга нима учун бу машғулот замон талабига айланиб улгурганлиги ва унинг афзалликлари ҳақида сўз юритмоқчиман.\nДаставвал чет тилини ўрганиш бизга хорижий мамлакатлардаги машҳур олийгоҳлар эшигини очади. Чет элда ўқиш кўплаб коллеж талабалари иштирок этадиган ажойиб вариант. Бошқа тилда гаплаша олиш, қаерда ўқишни ҳал қилишда кўпроқ имкониятларни беради. Баъзи мамлакатлар у ерда ўрганиш мақсадида уларнинг доминант тилини танлаш талаб этилади ва шу йўл орқали ўз она тилларининг мавқеини ошириб олишади. Карьера, ишга қабул қилиш, сиз кўз тикаётган лавозимга номзодлар талайгина аммо бу мартаба сизники бўлиш эҳтимоли юқори, негаки сизда хорижий тил кўникмалари мавжуд. Ҳар бир иш берувчи ходимларига талаблар қўяди, ўз иш жойида тўлақонли фаровонликка эришиш учун, ўзбек бўлмаган ва ўзбек тилини билмайдиганлар билан ҳам тўсиқларсиз мулоқот қила оладидан номзод иш билан таъминланиши тайин. Икки тилли номзодлар бутун дунё бўйлаб кўп миллатли корпорацияларда талаб юқори.\nБугунги кунда биз бизнес динамикаси ҳар куни ўзгариб турадиган тезкор ҳаётда яшаяпмиз. Шундай қилиб, ташкилотлар техник билим дастаклаш билан бирга тўғри тил маҳоратга эга одамлар керак, эҳтиёжни қондириш ва иш талабларини ҳал қилиш учун. Уларнинг чет тили маҳорат билан номзодлар эътиборни тортади ва бошқалардан ажралиб туради. Улар алоқа бўшлиқларида кўприк бўлишга қодир ва ҳар томонлама маслаҳатлар алмашиб янада самарали мижозлар билан муомила қила олишади.\nДемак бандлик имкониятларимизни кенгайтириш энди ўз қўлимизда. Биз энди битта мамлакат ёки минтақа учун ишламаймиз, бутун дунё эшиги калитлари қўлимизда. Миллий ва хорижий компаниялар ўз бизнесини жаҳон миқёсида кенгайтириш учун янги бозорларни тобора кенгайтирмоқда. Янги бизнес муаммоларини бартараф этиш учун ташкилотлар ўз она тилидан бошқа чет тилини биладиган номзодларни излайдилар, бутун дунёдаги бошқа жамоалар билан ҳамкорликда ишлайдилар. Доминант тилидан бошқа чет тилида гапириш қобилиятингиз сизнинг янги муаммоларни ҳал қилиш учун очиқ ва кўп маданиятли муҳитда ишлашга тайёр эканлигингизни кўрсатади. Чет тилини билиш керакли номзод эканлигинги билан бирга рақобатли дунёга тегишли бўлиб қолишингиз билан ҳам таъминлайди.\nБу глобаллашган дунёда, икки тилли бўлиш заруратга айланди. Аксарият битирувчилар чет тилини эгаллашга бел боғлаганликлари боис, чет тили билмайдиганлар рақобатбардош иш бозорида орқада қолиб кетишмоқда. Хорижий тилларни билиш сизга замонавий иш жойида, ривожланган дунёда тегишли бўлиб қолишга ёрдам бериши мумкин. Янги маданиятлар ва ҳаёт йўлларини ўрганиш эшигини очади. Турли хил маданий эътиқодларни тушуниш сизга турли нуқтаи назарлардан вазиятни кўриш ва иш жойида тўғри қарор қабул қилиш имконини беради. Янги чет тилини ўрганиш миянгизга кўп машқ беради, диққатингизни қарич, хотира ҳамда куч ва муаммони ечиш кўникмасини оширади, қисқача қилиб айтганда ақлингизни чархлайди. Ҳар қандай тилнинг тузилишини аниқлаш ва ўрганиш жараёнини осонлаштириш имконини беради. Иккинчи тилни ўрганадиган одамлар ўзларининг кўп қиррали қобилиятлари билан бирга аналитик қобилиятларини ҳам яхшилайдилар. Албатта, янги тил ўрганиш бизнинг илмий салоҳиятимизни ҳам кенгайтиради. Бизга таниш бўлмаслиги мумкин бўлган турли соҳаларда янги билим олиш учун ҳар доим муҳим аҳамиятга эга. Бунинг устига, иккинчи тилни ўрганиш мияларимизни турли йўллар билан ўйлашга ва ўрганишга мажбур қилади. Бу биз фақат бир дарсликда уни ўрганиш орқали кўтариб юрадиган ахборот эмас. Ҳа, унинг баъзи грамматик жиҳатлари бўлиши мумкин, лекин кўпинча у бутунлай бошқа таълим соҳасидир. Хорижий тилларни ўрганиш жуда қизиқарли бўлиб, у бизнинг билимимизни кенгайтириш мумкин, хабардорлигимизни ошириши, бундай ноёб йўллар билан умумий истиқболларга эришишимизда хизмат қилиши тайин. Бирдан ортиқ хорижий тилни билиш ўзингизнинг ишончингизни оширади. Қачонки бошқа одамлар билан чет тилида мулоқот қилишни бошласангиз, бу сизга ишонч ва кутилаётган яхши муносабат беради. Бу ишонч бошқалар ва мижозлар билан ўзаро муносабатингизда акс этади ва ҳар қандай янги лойиҳа учун сиз керакли номзод бўла оласиз.